Birds Of Prey Karya Komedi Gelap Yang Penuh Warna-Warni

Buat yang merindui aksi Harley Quinn dan tidak sabar lagi menantikan filem Suicide Squad yang akan berada di pawagam pada Ogos 2021, Birds Of Prey of Prey adalah filem yang anda perlu tonton di pawagam.

Ya, Margot Robbie kembali sebagai Harley Quinn untuk filem Birds Of Prey atau nama penuhnya Birds Of Prey And The Fantabulous Emancipation Of One Harley Quinn. Margot adalah satu-satunya pelakon daripada filem Suicide Squad yang akan muncul dalam filem ini.

Sebelum itu, sedikit sinopis tentang filem ini. Birds Of Prey bakal membawa anda kembali ke Gotham City di mana Harley Quinn yang cuba berdikari selepas beliau ‘putus cinta’ dengan Joker. Namun, kerana tidak lagi di bawah jagaan Joker, ramai musuh lama Harley mencarinya untuk membalas dendam.

Untuk beliau lari daripada berdepan dengan masalah, beliau perlu mencari seorang budak perempuan bernama Cassandra Cain yang mencuri sebutir berlian untuk melepaskan diri daripada Black Mask. Namun, untuk beliau berjaya melepaskan diri, beliau ‘terpaksa’ bergandingan dengan Huntress, Detektif Renee dan Black Canary.

Jadi, boleh dikatakan filem terbaru ini adalah cara santai Warner Bros. memperkenalkan watak baharu untuk franchise DC Comics sambil menggunakan populariti sedia ada Harley Quinn untuk menarik peminat ke pawagam. Jadi, apa yang menarik tentang filem ini?

Bukan sahaja filem ini berwarna-warni dan lari daripada tema ‘dark’ yang biasa digunakan dalam filem DC Comics, malah sinematografinya juga sangat hebat dan mampu memberi mood yang betul untuk setiap babak.

Harley Quinn sangat dikenali dengan peribadinya yang playful dan disebabkan itu adegan dalam filem ini penuh warna. Anda terasa berada dalam dunianya. Walaupun Harley ini merupakan kekasih Joker, tidak terasa pun aura Joker dalam filem ini. Harley merupakan watak hebat yang mampu stand-alone dalam dunia DCEU.

Selepas Joker, Roman Sionis aka Black Mask juga adalah salah seorang villain gaya mafia yang ‘menjaga’ Gotham. Pun begitu, beliau tetap menghormati Joker dan tidak mengapa-apakan Harley sehinggalah berita Harley sudah putus hubungan dengan Joker, barulah beliau mula mencari Harley untuk membalas dendam.

Sudah lama tidak melihat Ewan McGregor di pawagam dan beliau langsung tidak mengecewakan. Watak Roman yang dibawah Ewan dalam Birds Of Prey sangat santai dan tidak over menjadikan beliau penjahat yang menarik dalam filem ini.

Penceritaan dalam Birds Of Prey juga agak menarik kerana menggunakan konsep rewind untuk menceritakan sesuatu babak dan tidak straight forward seperti filem lain yang ada di pawagam. Jadi, anda perlu beri sepenuh perhatian supaya anda tidak tertinggal mana-mana adegan penting dalam filem ini.

Mengapa kami kata begini? Satunya kerana adegan aksi yang fun seperti Deadpool dan penggunaan senjata yang pelik-pelik seperti John Wick. Jadi, dua perkara ini digabungkan menjadi satu dan terhasillah adegan dalam filem ini.

Jangan balik dahulu! Tunggu sehingga habis credit title untuk ‘babak khas’. Berbeza dengan Marvel, end credit DC lebih win dan ‘berbaloi’ untuk ditunggu.

Apa pun, Birds Of Prey adalah sebuah hiburan gelap dan nakal untuk tontonan 18 tahun ke atas. Walaupun ia merupakan filem yang fun, tetapi ada adegannya yang ‘ganas’ walaupun sepintas lalu. Tetapi, jika mahu katakan filem ini ada wow factor tersendiri, kami akan kata tidak. Tanpa kehadiran Harley Quinn, filem ini pastinya kurang berjaya kerana watak selain Harley seperti ‘kurang bermaya’.

Untuk pengetahuan anda, Harley Quinn bukan pun ahli Birds Of Prey tetapi beliau menjadi asbab tertubuhnya kumpulan Birds Of Prey dalam filem ini. Rotasi terkini kumpulan Birds Of Prey dalam komik adalah Black Canary, Huntress, Batgirl dan Batwoman. Andai Birds Of Prey hadir dengan filem kedua, jangkakan kemunculan dua watak hebat ini.

Kami berikan rating 7.5/10 untuk filem ini. Jika anda berpaksikan Rotten Tomatoes untuk menentukan ‘kesedapan’ sesuatu filem, anda mungkin sedikit kecewa dengan filem ini. Apa pun, ia masih filem aksi yang menarik untuk ditonton. Ayuh!

P/S: ‘Bruce’ ada buat kemunculan dalam filem ini. Gelak tawa beliau lebih hebat daripada Joker versi Jared Leto.

Birds Of Prey tidak mempunyai kaitan dengan filem Joker lakonan Joaquin Pheonix sebelum ini. Kedua-dua filem ini mempunyai kekuatannya yang tersendiri. Baca review kami tentang Joker pada artikel di bawah.

Joaquin Pheonix Menyinar Dalam Karya Epik Dan ‘Dark’ Joker

Kevin Smith Dedah ‘Ending’ Kejam Filem Joker Sepatutnya Berakhir Dengan Kematian Bruce Wayne

Jared Leto ‘Dipecat’ Daripada Bawa Watak Joker Untuk Suicide Squad 2


Birkenstock Pernah Tolak Kolaborasi Supreme, Anggap Ianya Satu ‘Pelacuran’

Birkenstock adalah jenama sandal dari Jerman yang sudah berada di pasaran sejak tahun 1774 lagi. Oleh kerana faktor keselesaannya, jenama ini sentiasa mendapat tempat di hati pengguna.

Hanya baru-baru ini, Birkenstock kuat dalam membuat kolaborasi bersama jenama-jenama fesyen terkenal dunia seperti Concepts, Opening Ceremony, Rick Owens dan juga collete.

Tetapi perkara yang menjadi perhatian dalam temubual ini adalah bagaimana Oliver pernah menolak untuk berkolaborasi dengan jenama streetwear terkemuka dunia, Supreme. Beliau menyifatkan ianya satu ‘pelacuran’ jika berkolaborasi bersama jenama seperti Supreme dan juga Vetements.

“Kami tidak nampak manfaat kolaborasi ini kepada kami kecuali pelacuran, kerana ini adalah pelacuran,” kata Oliver. Beliau tidak mahu berkolaborasi bersama jenama Supreme (dan juga Vetements) kerana jenama Birkenstock sudah terkenal di kalangan peminat Supreme.

“There’s no benefit for us except prostitution, because this is just prostitution" – Birkenstock's CEO says the brand turned down a Supreme collab. 😳 Hit link in bio for more on the summer shoe that could have been.

A post shared by  HIGHSNOBIETY (@highsnobiety) on Aug 21, 2018 at 2:34am PDT

Jualan Birkenstock juga tidak menunjukkan penurunan; sejak 2012 jualan seluruh dunia mereka meningkat tiga kali ganda kepada USD800 juta. Oliver juga berpendapat Supreme dan Vetements hanya mahu menggunakan jenama Birkenstock untuk melebarkan lagi pengaruh jenama mereka.

Oliver sememangnya seorang yang berpegang kepada prinsip. Jenama Supreme yang besar datang dan beliau biarkan begitu sahaja kerana beliau yakin, jenama Birkenstok adalah lebih besar berbanding jenama-jenama lain. Untuk membaca temubual penuh, boleh tekan di sini.


Biru By Feebay, ‘Port’ Kopi Ala Kafe Dibancuh Barista Jalanan

Seperti yang kita tahu, gerai di tepi jalan sememangnya ‘Easy Access’ kepada orang ramai untuk beli makanan atau minuman dengan mudah.

Kali ini, Bella dah jumpa satu stall kopi tepi jalan di Sri Hartamas yang menjual kopi menggunakan biji kopi premium dan paling terkejut sebab pakai mesin espresso rare yang sering kali digunakan di kafe.

Jadi, bagaimana rasanya pilihan minuman dengan sentuhan daripada barista di Biru By Feebay? Ayuh saksikan Vocket Makan sampai habis.


IKEA Kongsi Resepi Biskut Raya Yang Lazat Serta Mudah Dihasilkan

Tahukah anda dengan hanya menggunakan produk makanan IKEA, anda boleh hasilkan biskut raya yang lazat untuk dijamu kepada tetamu? Yang paling penting resipi biskut raya IKEA ini sangat simple dan anda sendiri pun mampu untuk menghasilkannya! Selamat mencuba guys!


Biskut Oreo Antara Kolaborasi ‘Pelik’ Supreme Untuk Koleksi Musim Panas

Jenama ikonik Supreme semalam telah pun memperlihatkan koleksi musim panas buat peminat setia mereka namun, kolaborasi antara Supreme x Oreo adalah yang paling menjadi perhatian peminat sejak semalam.

Ia bukan satu kejutan Supreme memilih jenama biskut untuk kolaborasi ‘pelik’ mereka untuk musim panas. Apa yang menjadikan biskut Oreo ini berbeza dengan biskut Oreo biasa? Semestinya warna biskut ini yang bertukar merah dan logo Supreme tertera pada biskut ini.

Kolaborasi ini diumumkan sendiri oleh Orea menerusi laman Twitter rasminya. Dikhabarkan biskut Oreo ini akan dijual pada harga USD8 (~RM33), agak mahal untuk biskut berkenaan.

Ada peminat yang mula menjadikan kolaborasi ini sebagai bahan ketawa kerana memikirkan siapa yang sanggup untuk membeli biskut ini pada harga resell.

A post shared by  Daquan (@daquan) on Feb 17, 2020 at 11:46am PST

me when i see someone flexing their supreme Oreos https://t.co/mEyf8nfq6D

So essentially this: pic.twitter.com/TwYUNdfler

— Never Enough Aloe Vera (@KiteDrifting) February 18, 2020

Tetapi memandangkan ia ‘hanya’ berharga USD8, biskut Oreo x Supreme tetap akan sold out dan dijual kembali pada harga lebih tinggi. Persoalannya, adakah anda akan makan atau simpan biskut ini sebagai hiasan?

Ini pula beberapa kolaborasi unik Supreme sebelum ini. Klik pada pautan di bawah.

Supreme Berkolaborasi Bersama BLU Perkenalkan Telefon Edisi Terhad

Honda CRF 250R ‘Dirt Bike’ Antara Aksesori Menarik Keluaran Supreme Tahun Ini

Mengapa Barangan Supreme Sangat Mahal Dan Sentiasa ‘Sold Out’


BiskuTea, Minuman Terbaharu Tealive Ini Sedang ‘Hit’ Sejak Semalam

Sebut sahaja Tealive, anda pasti sudah terbayang keenakan rasa minumannya yang ‘fresh’ dan melegakan dahaga anda. Terbaharu, Tealive perkenalkan 2 perisa ‘BiskuTea’ sejak semalam.

Difahamkan, minuman BiskuTea itu hadir dengan 2 perisa iaitu BiskuTea Caramel dan BiskuTea Oreo. Biskutea Caramel tampil dengan crumbs biskut caramel, manakala Biskutea Oreo hadir dengan crumbs Oreo sebagai topping.

Difahamkan, harga bagi BiskuTea Caramel bermula dari RM10.90, manakala BiskuTea Orea berharga RM9.90 sahaja. Buat anda yang mahu mencuba, anda bolehlah ke cawangan Tealive terdekat anda untuk mencubanya! Tunggu apa lagi?

Apa kata anda cuba 8 minuman Tealive yang disarankan ‘tearista’ mereka pada pautan di bawah ini.

8 Air Tealive Yang Perlu Anda Cuba Seperti Yang Dikongsikan Oleh ‘Tearista’ Mereka

Tealive Tampil Jual Set DIY Minuman ‘Bubble Tea’ Berharga RM150

Tealive Perkenalkan Aiskrim ‘Milk Tea’ Berharga RM5.90


5 Petua Memulakan Bisnes Daripada Abang Din, Tukang Pembuat Sarung Parang

Temubual Abang Din Parang, apa yang tak ada dalam artikel sebelum ini.

Medan Selera Jalan Raja Abdullah, Kampung Baru memang port kegemaran sarapan pagiku. Daripada Nasi Lemak sedap sampai tukang roti canai tebaran ikhlas sampai mi kicap tak guna kiub hinggalah thosai rawa chutney segar, semua ada.

Paling penting, di sini aku boleh berkongsi meja dengan sesiapa sahaja, apa bangsa, apa agama, semuanya batasan ciptaan manusia itu tak wujud di medan selera ini.

Busker dia pun boleh tahan, cukup untuk buat kau rasa tak sampai hati beri RM 1 dengan apa yang dialunkan.

Abang Din, gerainya pelik. Berniaga di kaki lima, berniaga pun, bukannya makanan tapi segala alatan tajam. Pisau, parang, gunting, kait rambutan semua ada.

Dua tahun perhati beliau, aku akhirnya buat keputusan untuk tulis tentang dirinya. Terbit di Bernama (sudah tiada di website, dah archive) dan sudi pula akhbar Kosmo! paparkan seluruh mukasurat (artikel aku tulis, gambar aku ambil sendiri) pada Sabtu 26 Mac lalu (Thanks guys, you are awesome!)

Banyak perkara dah diulas dalam artikel tapi ini adalah beberapa perkara yang tidak dimasukkan atas pelbagai sebab.

Abang Din terpaksa tinggalkan kerjaya sebagai penjual kereta pada akibat krisis ekonomi yang melanda negara pada 1997. Beliau terpaksa bekerja sebagai pengawal keselamatan sebelum membulatkan tekad untuk mula berniaga.

Bermula dengan perniagaan barangan am seperti mainan kanak-kanak, Abang Din mengubah rentak perniagaannya kepada sesuatu yang mungkin nampak tak masuk akal pada waktu itu iaitu – alatan tajam.

Sebabnya? Pertama kerana minat. Kedua kerana itulah perniagaan yang beliau mampu buat pada waktu itu.

“Isi barang dalam kereta, bawa ke sini (tapak niaga) dan buka meja, jadilah. Sikit-sikit orang mula tahu, orang mula kenal,” kata beliau yang sudah berniaga di tapak yang sama selama 17 tahun.

Aku tanya, “Abang Din memang pakar buat sarung parangkah sejak dahulu, belajar di mana?”

Jawab beliau, “Bukannya pandai mana pun, masa kat kampung ada minat, adalah belajar sikit-sikit. Ikut-ikut orang…”

Tambah beliau, kemahiran itu datang bila kita semakin kerap mempraktikkan sesuatu kemahiran.

3. Kenali Demografi Pelanggan Untuk Rangka Strategi

“Abang mula niaga pukul 7 pagi, habis pukul 3 petang,” kata beliau.

“Pasal apa pagi sangat, bang? Abang keluar rumah pukul berapa?” tanyaku.

“Pelanggan kat sini datang untuk sarapan, pukul 7 dah ramai orang. Lagipun masa pagi, tak panas, orang senang nak tengok parang. Orang mula kurang di sini lepas makan tengah hari. Jadi waktu pagilah nak buat jualan betul-betul. Masa itulah orang sudi membeli… tapi ada satu lagi sebab. Nak tahu?” ujar beliau, membuat aku jadi tertanya-tanya.

“Rumah di Subang. Kenalah keluar awal. Kalau keluar lambat mesti sangkut dalam traffic jam! Berniaga habis awal, balik rumah pun tak jam lagi. Minyak pun jimat… hahaha,” jawabnya.

“Pergh. Bijak bang.. bijak…. terbaek!” Itu aja mampu aku cakap. Malu sendiri pun ada sebab ada masa aku terbabas juga masuk kerja lewat.

“Nak berniaga, kena ikhlas, kena jujur,” ujar beliau. Pendek sahaja bila aku tanya tentang nasihat kepada peniaga generasi muda.

“Jujur ini, yang penting adalah dengan diri sendiri dahulu. Kalau dah boleh jujur pada diri sendiri, baru kau akan boleh jujur dengan orang lain.”

Ok, bab ini aku tak perlu ulas panjang. Sebab bila dia sebut hal ini, aku terus tak nampak jauh, tapi diri sendiri aja.

Bahasa mudah – aku pun belum cukup jujur dengan diri sendiri lagi. Kata nak weight loss tapi bila nampak nasi kandar, popia basah, cokodok… jadi lupa diri sekejap. Patutlah masih gendut.

5. Jangan Buang ‘Golden Hour’ Dengan Tengok Tv

Kalau anda baca artikel itu, anda akan tahu Abang Din luang masa 2-3 jam selepas Isya’ untuk siapkan tempahan pelanggan. Aku tak tahu sejauh mana hipotesis aku ini betul, tapi aku teka beliau akan mula buat kerja lepas siaran berita pukul 8 malam.

Ikut kebiasaan orang kita, yang ditunggu bukan berita, tapi rancangan selepas berita seperti drama, filem… apa ajalah. Kalau ikut waktu siaran, itu dah kira waktu perdana. Kalau nak pasang iklan di tv pada waktu itu, memang mahal tak terkata.

Bersembang dengan Abang Din, isu semasa dia tahu belaka, bererti (aku teka) kemungkinan besar dia tengok berita.
Tapi di saat rakyat dilalaikan dengan cerita ‘Married Tapi Benci’, beliau gigih memegang gergaji.

Ertinya, masa itu memang ada. Tinggal kita nak guna cara apa.

Ok rasanya dah panjang tulisan ini. Jumpa lagi lain kali.


Orang Bisnes Kena Buat Ini Supaya Bank Luluskan Pinjaman Rumah Atau Kereta

Bank memang boleh luluskan pinjaman rumah atau kereta untuk orang bisnes.

Pertama, duit bisnes itu harus masuk ke dalam akaun bisnes, bukan akaun peribadi. Bukalah akaun enterprise dahulu untuk permulaan. Sudah ada rentak, baru naik taraf ke sendirian berhad.

Bila duit bisnes masuk ke akaun bisnes, barulah bank percaya bisnes kita buat duit.

Pelanggan yang serah tunai di tangan kita pun kita mesti masukkan ke dalam akaun bisnes.

Jangan biarkan duit itu mereput dalam wallet. Memang akan terpakai guna beli benda lain.

Kita cakaplah bisnes kita aktif buat duit hari-hari, bank tidak akan percaya jika duit itu tiada bukti keluar masuk dalam akaun bisnes.

Ada pemborong sayur di Selayang setiap 2 jam pergi bank masukkan ribu-ribu duit tunai ke dalam akaun syarikat.

Ada seorang peniaga tudung, lantik staf jaga booth. Apabila dapat duit jualan, beliau masukkan ke dalam akaun bisnes dahulu. Barulah dikeluarkan semula untuk bayar komisyen kepada staf.

Leceh sedikit tak apa, janji ada bukti duit masuk ke dalam akaun bisnes. Tiap-tiap tahun bank lulus loan beliau untuk beli rumah.
Adalah syarat lain bank tengok seperti penyata cukai pendapatan, jumlah tanggungan hutang dan sebagainya.

Mula-mula ini, disiplinkan dahulu masukkan duit bisnes ke dalam akaun bisnes.

Kemudian ambil gaji daripada bisnes kita. Ia dibayar melalui akaun bisnes ke akaun peribadi kita setiap bulan. Gaji itu dicarum KWSP dan SOCSO. Juga dipotong cukai secara berjadual jika gaji kita melebihi RM34k setahun.

Semua ini tertera dalam penyata gaji yang dikeluarkan oleh perniagaan atau syarikat kita. Ia boleh dijadikan dokumen sokongan untuk bank luluskan pinjaman.

Untuk bisnes yang masih dijalankan secara ‘one man show’, kitalah yang uruskan semua urusan di atas.


3 Bisnes Cara Cina Sama-sama Menang Dan Untung Yang Wajar Dicontohi

Bayangkan situasi kita mahu beli produk A. Kita pergi ke kedai Ah Seng. Kita tidak bernasib baik kerana produk A tiada di kedai Ah Seng. Tetiba kita diminta tunggu sebentar dan lihat pekerja Ah Seng keluar dari premis perniagaan tersebut.

Tauke kedai Ah Seng kata mahu check stock produk A di kedai lain. Apabila pekerja itu kembali semula kepada kita, produk A ada di tangannya dan tauke kedai Ah Seng jual produk A kepada kita.

Adakah anda familiar dengan situasi di atas?

Buat pengetahuan anda, salah satu cara Cina berniaga adalah dengan belian kongsi beli borong sesama peniaga Cina bagi niche yang sama. Selain kongsi beli borong, mereka juga berusaha sama-sama menghabiskan semua stok dengan keadaan sama-sama untung.

Mereka buat sedemikian agar cepat habis stok, dan mereka boleh cepat place new order pada pembekal. Kaedah ini juga merendahkan kebarangkalian stok tidak habis dan boleh keep up dengan kemasukan produk-produk baru.

Baiklah. Itu contoh bisnes cara Cina sama-sama menang.

Sekarang kita masih di kedai Ah Seng. Produk A sudah di depan mata dan kita mahu beli. Sebelum kita buat pembayaran, pelbagai suggestion dari tauke kedai Ah Seng.

Katakan produk A ialah Powerbank Pineng. Tauke kedai Ah Seng kata plug asal powerbank ini tak compatible dengan plug Malaysia.

“Lu angkatlah ini adapter plug. Gua beri you harga baik punya sebab dah angkat ini 1 powerbank.”

Dia pun explain, kalau beli plug adapter ini, balik kita boleh terus pasang dan caj di plug. Kan bunyinya itu menyenangkan! Jadi, kita pun beli Powerbank Pineng dan Adapter Plug.

Apakah yang tawke kedai Ah Seng cuba lakukan sebelum kita bayar?

Dia sedang lakukan UPSELLING. Walaupun untung dia mungkin kurang sebab dah ambil produk dari kedai lain. Dia cuba upselling untuk tambah profit daripada seorang pembeli.

Itu contoh bisnes cara Cina maksimakan keuntungan.

Kedua-dua contoh situasi itu menunjukkan konsep perniagaan orang Cina yang tidak suka cari untung seorang diri. Mereka suka kongsi ‘kek’ pasaran agar sama-sama untung dan kaya. Ini kerana orang Cina percaya tidak ada peniaga yang boleh hidup seorang diri. Mereka perlu bergantung antara satu sama lain untuk berjaya.

Contoh ketiga ini sering dilanggar oleh orang Melayu. Apabila sesebuah bisnes itu berjaya, pasti ada orang yang buka kedai/gerai baru di kawasan yang sama. Ini menyebabkan pasaran jadi tepu kerana tiada kepelbagaian dan akhirnya bersaing menurunkan harga untuk mendapatkan pelanggan.

Berbeza dengan bisnes cara Cina. Mereka menjalankan bisnes yang saling lengkap melengkapi antara satu sama lain. Jika gerai di sebelah menjual air tebu, mereka tidak menjual air tebu juga. Mereka memilih untuk jual pisang goreng (contoh). Ini biasa berlaku di kawasan terbuka yang tidak dihadkan jenis jualan seperti dua contoh di atas.

Usahasama dan kesefahaman sebegini menyebabkan tempat jualan menjadi tumpuan dan tidak tepu. Perkembangan sihat berlaku dengan adanya sokongan kuat di kalangan peniaga di kawasan tersebut. Jadi, bisnes cara Cina ini dapat mengurangkan risiko gulung tikar dan tiada persaingan harga.

Kita boleh maju dan sukses sama-sama. Apatah lagi di dalam Islam, kita digalakkan menjadi seorang usahawan yang memiliki ciri-ciri ini (dipetik dari buku Rasulullah’s Business School):

Sebaik-baik usaha adalah usaha orang-orang yang berniaga (pengusaha atau entrepreneur), yang:
1. Jika berbicara tidak dusta,
2. Jika diberi amanat tidak khianat,
3. Jika berjanji tidak meleset,
4. Jika membeli tidak mencela (barang yang akan dibelinya),
5. Jika menjual tidak memuji-muji (barang yang akan dijualnya),
6. Jika berhutang tidak menunda-nunda pembayarannya, dan
7. Jika berpiutang tidak mempersulit (orang yang berhutang)

Kesimpulannya, jadilah pengusaha atau entrepreneur yang berstrategi dan tidak berhasad dengki.


Bisnes Gagal, Hidup ‘Struggle’, Usahawan Dedah Saat ‘Down’ Beliau

Melihat apa yang dilakukan oleh Muaz Roslan hari ini, saya tidak menyangka rupanya beliau pernah melalui saat-saat ‘struggle’ dalam hidup. Malahan kebanyakan perkongsian Muaz lebih terarah ke arah kutipan dana dan update tentang kerja-kerja kemanusiaan, bertepatan dengan peranan beliau sebagai penasihat sebuah badan NGO iaitu Malaysia Lifeline For Syria.

Hinggalah beberapa hari sebelum raya, Muaz berkongsi tentang saat sukar yang pernah beliau lalui di akaun Facebook beliau.

Struggle dan tiada kerja. Hanya ada RM200 dalam akaun

Beberapa tahun lepas selepas graduate dari UIA dan perniagaan restoran yang dimulakan pada tahun ke 3 aku belajar mula jatuh. Aku pokai dan menganggur walaupun aku lulus cemerlang sewaktu di universiti.

Aku tak bekerja selama lebih setahun, pokai, tak ada hala tuju, dan satu demi satu perniagaan yang aku usahakan gagal. Kehidupan mula tak tentu arah, tidur, tengok wayang, makan dan tidur.

Aku mula buat kerja-kerja sambilan, jual quran, jual powerbank, jadi mutawwif dan dll. Kecewa dan rasa rendah diri mula menyerang apabila melihat kawan-kawan upload kereta baru dan segak bertali leher di tempat kerja.

Dan separuh pertama Ramadan tahun tersebut demam denggi mula menyerang. Antara saat aku paling di bawah dengan hanya RM200 di dalam bank akaun masa tu.

Dan di sini lah, tempat aku berteduh untuk baki Ramadan dari kelelahan dan kehampaan. Segala yang boleh digadaikan, aku jual untuk sara hidup.

Masa tu, sahur dan ifthar hanya di masjid sebab tak ada duit. Kereta pun tak ada aircond sebab tak mampu baiki, tekan pedal minyak pun hati-hati sebab tak ada duit nak isi minyak.

Antara yang dijual adalah set memanah yang digadaikan bertempat di masjid Shah Alam. Boleh la survive sikit. Tapi masa tu lah, di sebalik kesempitan hidup, ibadah terasa basah, pengharapan terasa tinggi, infaq terasa manis dengan apa yang ada di dalam genggaman.

Masa tu mudah sahaja air mata mengalir, sebab aku dah tiada apa-apa.

Tapi Allah, dengan kuasanya mampu melakukan apa yang di kehendaki. Masa tu business baru yang diusahakan tak nampak sinar dan beratus permohonan kerja tak ada jawapan (kebanyakannya syarikat minyak dan gas di Malaysia), semua kena REJECT. Seakan semuanya TAK JADI! Pelik kan?

Susah bila lepas degree. Kita nak cuba buat haluan sendiri, bertambah susah bila business yang dah terbina pun mula jatuh. Tapi bukanlah kekesalan juga.

Masa waktu tengah jatuh, aku doa, nak sangat pergi umrah sekali lagi. Rezeki datang, terpilih jadi mutawwif. Boleh la survive, jalan-jalan tengok dunia dan paling penting ziarah Masjidil Haram.

Untuk business, aku mula balik dengan jual Quran guna Facebook. Dengan harga diskaun istimewa dari mentor aku Ustaz Fadzil Salleh, dapatlah jual sebiji Quran. Tapi yang banyak membantu adalah ummi, dia banyak dapatkan order, ratusan Quran. Dengan cara tu aku boleh hidup di KL jauh dari keluarga. I know I have to be here out of comfort zone.

Aku jual barang-barang import dari China macam powerbank, collectors item dan sebagainya buat kumpul modal balik.

Satu perasaan yang menyiksakan apabila kau tahu how much you are really ‘worth’ tetapi kau tak boleh keluar dari perigi buta. Kau tahu kau patut berada di puncak, tapi kau tak tahu macam mana nak ke sana. You just knew, you deserve better.

Masa ni kau akan doubt diri, rasa nak terima sahaja hakikat untuk terus berada dan jadikan zon selesa.

Dan aku ingat masa tu antara benda yang paling memedihkan adalah isu Syria, dalam moral dan motivasi diri tengah down, aku rasa kecewa sebab tak mampu tolong insan-insan yang dekat dengan hati aku.

Walaupun ini bukanlah the bottom of the bottom, aku rasa waktu ini adalah pertarungan antara terus berada di zon selesa ataupun cuba kejar impian.

Ia jalan yang sunyi. Masa tu, tak ramai lagi kawan-kawan berniaga, yang ada pun barangkali lost juga.

Aku ingat lagi masa awal-awal dulu pergi China, kena jangkitan, terbaring sakit seorang diri jauh dari orang aku kenal. Aku sewa sebuah bilik jauh dari bandar dengan tuan rumah seorang nenek yang tak mengerti bahasa Inggeris.

Nenek tulah yang suapkan makan bubur nasi kosong dan bawakan aku ke hospital. Nak bangun dari katil pun tak mampu. Ia saat yang tak akan aku lupa. I thought I was going to die there.

Apabila semuanya mula menampakkan sinar, not all at once, tapi sedikit demi sedikit. Malam ke-26 Ramadan, dapat berita Full Scholarship belajar di Istanbul. Sujud Syukur dibuatnya!

Tak berakhir di situ. Malam ke-27, dapat pula email tawaran kerja di Shell. Belum habis nak celebrate, malam ke-28, aku terima beberapa clients untuk business baru.

Dan kemuncaknya, malam ke-29 dapat offer KERJA DI UK sebagai accountant. The golden egg of my career path. Hidup yang rasanya gelap sebelum tu, tiba-tiba mula nampak sinar. Sekejap sahaja tuhan nak ubah kedudukan kita.

Dia uji dengan kesusahan yang kita sangka tiada penghujung, kemudian dia bukakan jalan. Perjalanan kehidupan ini seakan berjalan dalam gelap, melangkah setapak demi setapak berbekalkan iman dan harapan.

Ujian Allah adalah tarbiyah bagi kita, it will either break us or shape us. Aku selalu tertanya-tanya kenapalah diuji sedemikian rupa. Dan bila direnung kembali, ia satu ujian yang penuh hikmah. I appreciate it even it was not an enjoyable journey.

Kalau orang tanya, macam mana aku boleh keluar dari gelap kehidupan, aku rasa satu je. Sebab doa ummi dan abah tanpa henti sehingga hari ini. Yang menjadikan aku ‘manusia’.

Kepada mereka segala kejayaan dan kredit harus diberikan. Dan syukur kepada Tuhan yang menunjukkan jalan. Mungkin tak semudah orang lain, tapi mungkin ini bahagian aku.

Alhamdulillah atas setiap kesenangan dan kesusahan. Apa jadi lepas semua offer tu? Susah untuk aku memilih, satu persatu aku tolak dengan berat hati untuk kejar cita-cita.

Aku pertaruhkan masa hadapan. Am glad I did. It will always be a constant battle of belief kerana setiap detik adalah ‘upgrading’ moments which sometimes you win, and sometimes you lose of which you just come back to him and start again.

Aku cerita bukan apa, aku harapkan dengan baki Ramadan yang ada ini menjadi HARAPAN bagi kita semua.

Bila ditanya apakah yang dilakukan oleh Muaz selain dari bergiat aktif bersama NGO Malaysia Lifeline For Syria, ringkas sahaja jawapan beliau, menjalankan perniagaan trading, import dan export.

Baca lagi:  Pengasas TheLorry Dedahkan Kegagalan Startup Pertama


17 Karya Menyedihkan Dari Seluruh Dunia Menangisi Anak Syria Yang Lemas

Sekeping gambar kanak-kanak Syria yang meninggal dunia akibat kelemasan di pantai negara Turki telah menimbulkan persoalan dan debat tentang keadaan pelarian Syria. Dalam peristiwa itu, anak kecil bernama Aylan-Kurdi yang berusia 3 tahun, sedang dalam perjalanan ke Greece bersama-sama dengan 12 warga Syria yang lain sebelum kapal mereka karam. Turut sama lemas, ialah ibunya dan abangnya, Galip, 5 tahun, yang dijumpai di bahagian lain pantai itu. Bapa beliau adalah satu-satunya ahli keluarga mereka yang terselamat, tetapi berada dalam kesedihan yang mendalam. Baca lebih lanjut di sini.

Gambar Aylan yang meniarap sambil kepalanya menunduk ke bawah bagaikan sedang tidur, serta berbaju merah dan berseluar biru, menarik perhatian seluruh dunia. Anak syurga yang kecil ini menjadi simbol sebenar susah payah pelarian Syria untuk mencari kehidupan yang lebih baik. Pengkarya seluruh dunia menunjukkan simpati mereka dengan berkongsi di hashtag #KiyiyaVuranInsanlik dan #HumanityWashedAshore.

Ikuti karya mereka di bawah. AMARAN: Sesetengah imej di bawah adalah agak grafik.

Hell is the reality we living in..

#KiyiyaVuranInsanlik pic.twitter.com/73wblRdkd8

— خالد | Khaled Yeslam (@kyeslam) September 3, 2015

The #Syria -n Child on Turkey's shores emerging as a symbol for crisis. Photo via @AdiKhair : pic.twitter.com/MqDpluH30q

— Joyce Karam (@Joyce_Karam) September 2, 2015

#Khartoon – I Hope Humanity Finds a Cure for Visas #Syria #refugeeswelcome #refugeecrisis #Germany #Italy #Greece pic.twitter.com/zbyGMSrIsO

— ALBAIH (@khalidalbaih) September 2, 2015

Posted by Mahnaz yazdani on Wednesday, 2 September 2015

#kiyiyavuraninsanlik One of Ummah's greatest political problems r rulers in Muslim world caring not for her affairs. pic.twitter.com/qFhuX11zEE

— Tsuroyya Amal Yasna (@latteofmylife) September 3, 2015

"We are losing ourselves as humans,and the people will die around the borders."
#SyrianRefugees #DrownedSyrianBoy pic.twitter.com/WCpsMiksRV

— Azzam Daaboul (@AzzamDaaboul) September 3, 2015

Thinking about that poor boy washed up in Turkey #humanitywashedashore #refugee #KiyiyaVuranInsanlik #instapoem #instapoetry #igpoetry #igpoem #shortpoem #poetry #poem #poet #doodle #drawing #illustration #illustrator #instaart #sketchbook #copic #ink #penandink #poetryisnotdead #sketch #wordporn #poetrycommunity #comics #poetsofinstagram #moleskine #writersofinstagram #vsco

A photo posted by Tristan Fitzgerald (@mystictris) on Sep 2, 2015 at 9:48pm PDT

How his story should have ended…
#SyrianRefugees #KiyiyaVuranInsanlik pic.twitter.com/nXgpV7tZWr

— Steve Dennis (@SteveDennis71) September 3, 2015

Kiyametin gerekçesini çizebilir misin Abidin
#KiyiyaVuranİnsanlik pic.twitter.com/taQ2JtJ4nW

— Serhat Özdili (@sozdili) September 2, 2015

#DrownedSyrianBoy.
#Syria have enough to count his death. pic.twitter.com/kXcQY7hyHa

— Hope☆Sarout لمياء (@HopeSarout) September 2, 2015

نم ياطفلي .. وارقد بسلام حتى تفتح عينيك وانت في الجنة برحمة من ربك #طفل_سوري #سوريا #SyrianRefugees #refugeeswelcome

Posted by ZEZO CARTOONS on Thursday, 3 September 2015

A picture paints a thousand words , and this came from a real image #KiyiyaVuranInsanlik (humanity washed ashore). pic.twitter.com/uzQ7BmcYls

— Λffy Uddin (@AfjolUddin) September 2, 2015

We put him to sleep, and it's about time for us to wake up #HumanityWashedAshore pic.twitter.com/8LFf7tRy9V

— Ghalia Al Twal (@theghaliatwal) September 3, 2015

من أحضان سوريا…الى الغرق في بحر تركيا…

Posted by Khaled Karajah on Wednesday, 2 September 2015

Posted by bobiler.örg on Thursday, 3 September 2015

— ugurgallen (@ugurgallen) September 2, 2015

Ne “gemicikler” var binenleri karun eden, ah ne gemiler var küçücük bir bedeni karşı kıyıya taşıyamayan… Zamanında…

Posted by Murat Sayın on Wednesday, 2 September 2015

Kami amat bersimpati dan sedih dengan kejadian ini.

BACA: Keindahan Syria Satu Ketika Dulu Sebelum Perang

BACA Lagi: Demi Masa Depan Keluarga, Lelaki Syria Ini Sanggup Berkorban Dan Lakukan Ini

LIKE dan FOLLOW Vocket di Facebook serta Instagram


Bisnes Ikut Trend, Mahu Ikut Atau Mahu Tinggalkan?

Cuba korang tengok dalam kawasan rumah atau ofis korang, ada berapa payung atau meja kopi tepi jalan yang dibuka sekarang?

Kalau kawasan rumah aku sahaja sudah ada 4 payung kopi tepi jalan ini.

Orang kata bisnes ini sudah jadi trend sekarang. Bila-bila trend boleh mati.

Ada orang kata bisnes yang jadi trend ini merugikan. Kau baru nak start, tetiba trend mati, habis tak terjual semua benda.

Petanda-petanda trend bakal mati itu kita boleh lihat bila:

1. Ada orang main cantas harga. Elok-elok orang lain jual harga air kopi RM5, ada pulak mamat ini jual RM3.

2. Ada penunggang trend yang buat produk tak sedap. Kopi kau yang tak sedap, habis rosak reputasi air kopi tepi jalan yang lain.

3. Semua orang nak buat benda yang sama! Tiba-tiba kau jumpa rakan sekolah kau, dia pun borak pasal nak buka kopi tepi jalan.

Sama kes macam pelaburan juga. Tahun 2012 tetiba semua orang duk borak pasal emas. Tak lama lepas itu, tup tup harga emas jatuh menjunam.

Kalau kau dah nampak 3 ciri ini, kita boleh buat agak berapa lama lagi trend itu akan bertahan di TEMPAT TERSEBUT.

Ini sama kes macam trend Burger Bakar suatu ketika dahulu.

Di KL, burger bakar boleh kata sudah mati atau nyawa-nyawa ikan. Kira tiap bulan duit akaun negatif.

Tapi dalam waktu yang sama kedai burger bakar kat JB masih boleh memberikan cashflow positif kepada owner.

Lain tempat lain dia punya bacaan. Sekarang pun masih ada burger bakar yang bertahan di beberapa tempat.

Ini suatu petanda positif iaitu trend juga boleh mencipta habit baru. Cuma berapa kuat kita punya survival untuk bertahan waktu susah, waktu trend sudah mati.

1. Pastikan kos entry nak setup itu murah atau rendah.

Ada owner kedai kopi tepi jalan offer guna brand dia, dia caj RM5k. Ini sangat mahal. Padahal kopi tepi jalan sahaja. Aku pun tak pernah dengar nama brand tersebut.

Katakanlah trend itu bakal tamat lagi 6 bulan. Kau rasa boleh balik modal tak bayar ribu riban untuk 6 bulan tu?

Bisnes ikut trend ini pastikan kau boleh bergerak bebas. Kalau trend mati di tempat kau buka sekarang, kau boleh bebas pindah tempat lain.

3. Alang-alang dah buka bisnes baru, kita juga sudah dapat hire pekerja baru.

Separuh bisnes yang ikut trend, separuh lagi masa ikut kehendak pasaran.

Separuh masa buat bisnes kopi tepi jalan, separuh lagi pi hantar air berperisa dalam botol plastik ke kantin-kantin sekolah.

4. Exit strategy lebih penting daripada cara masuk (entry).

Semua orang boleh masuk atau tiru idea bisnes, apa yang lebih penting adalah strategi kita sepanjang masa.

Bila menghadapi waktu susah, apa strategi untuk keluar daripada kesusahan itu, bila menghadapi waktu trend mati, apa strategi kita.

Cara masuk cuma satu, tetapi strategi survival perlu banyak. Dan berapa lama kita mahu berada dalam bisnes tersebut?

BACA: Kenali Pembawa Budaya Trendy Minum Bubble Tea Di Malaysia


Bisnes Jual Gambar ‘Bogel’ Suntingan AI Semakin Tular, Para Wanita Diingatkan Untuk Berwaspada

Kebolehan teknologi AI menghasilkan gambar atau mencipta animasi sememangnya dipuji ramai. Namun, ada segelintir individu yang didapati menggunakan teknologi AI bagi tujuan negatif yang memcemarkan imej orang lain.

Menerusi perkongsian @magmalaya di akaun Twitternya, beliau mendakwa terdapat pihak yang menggunakan gambar mana-mana wanita yang diperoleh di media sosial untuk tujuan tidak bermoral.

“Hati-hati para wanita, sudah ada pihak yang menggunakan gambar anda yang berbaju lalu mereka membuat kerja kerja dengan teknologi AI untuk menggantikan badan anda dengan gambar bogel.

Hasilnya amatlah mengejutkan”, ciapannya di Twitter.

Susulan itu, beliau kemudiannya meminta kaum wanita menggurangkan perkongsian gambar peribadi di media sosial. Pendedahannya itu telah memperlihatkan pelbagai reaksi daripada warganet.

Dia bukan buat suka-suka mag, dia buat berniaga. Orang boleh beli. Memang bahaya. Kalau dia suka-suka buat tak la ramai kemaruk, dah boleh beli memang ramai gila sx ni cari. Teruk la Ai disalah guna. pic.twitter.com/Lh2P1jFlJ5

Takde kerja lain ya. Salah guna kelebihan yang ada dengan buat benda yang tak berfaedah.

Banyak kali dah orang ingatkan bahayanya muatnaik gambar di media sosial. Tapi nanti dituduh mengongkong perempuan pula. Dituduh misoginis dan patriaki.

Orang jahat memang ada di dunia ni, tak cukup dengan ajar orang jadi baik, kita sendiri kena beringat, waspada dan hati².

Sudh sampai masanya AI ni ada rules and regulations. Sama sprti Goggle, YT, TT serta yg seangktnnya.

Paling mengejutkan apabila salah seorang pengguna lain yang membuat ciapan balas memaklumkan pengubahsuaian imej tersebut untuk tujuan perniagaan.

Bukan itu sahaja, ada sebahagian individu yang rakus sanggup menggunakan imej wanita lain untuk mengaut keuntungan dengan menggubah suai muka mangsa kepada badan dan pakaian yang lebih menggiurkan.

Malah, ia turut diakui oleh pengguna lain yang menyatakan AI memudahkan untuk memanipulasi gambar. Jadi, sudah terdapat keperluan untuk menetapkan garis panduan penggunaan AI agar tidak merbahaya atau mencemarkan imej orang awam.


Bangunkan Bisnes Kereta Sewa Bermodal Rendah, Lelaki Ini Dedahkan Rahsia Beliau

Nota Editor: Kisah ini telah dipaparkan di Facebook Mohd Rasyid Tajul Urus, salah seorang rakan kongsi di The Carpedia. Kami kongsikan semula di sini dengan izin daripada penulis. Semoga ia dapat memberi inspirasi kepada anda yang ingin memulakan perniagaan.

Memandangkan saya sudah kembali bertugas di kapal, meh saya belanja satu cerita.

BAGAIMANA MEMBANGUNKAN BISNES KERETA SEWA DENGAN HANYA BERMODALKAN AZAM YANG TINGGI

Tahun 2013, setelah 4 tahun bekerja, saya mula merasakan saya perlu melakukan sesuatu untuk mempelbagaikan sumber pendapatan. Kalau nak diikutkan, gaji yang saya perolehi setiap bulan sudah memadai.

Tetapi kerana kesilapan yang saya lakukan ketika mula bekerja, iaitu membuat pinjaman bank yang tinggi untuk pembiayaan kereta, serta pinjaman pinjaman lain, menyebabkan saya sedikit tersepit untuk berbelanja.

Maka dari situlah bermulanya idea untuk menjalankan perniagaan.

Banyak buku telah saya kaji untuk memulakan perniagaan, namun kebanyakannya lebih kepada motivasi diri dan tidak spesifik ke arah membuka dan mengembangkan perniagaan. Di pengakhirannya, saya akan kembali kepada konklusi dan tips bisnes yang sama yang saya sudah naik hafal iaitu:

“3 Tips Mudah Untuk Terjun Dalam Dunia Perniagaan”

1) Mulakan bisnes dengan kos yang rendah. Bisnes yang berjaya tidak semestinya memerlukan modal yang besar.
2) Bina bisnes berdasarkan minat dan/atau impian anda.
3) Business is all about managing profit and loss.

Walaupun saya fikir saya sudah betul-betul faham dengan resipi di atas, realitinya bukan semudah disangkakan untuk menyelaminya.

Mujur juga, saya ni ada pengalaman sejak dari kecil suka cari duit poket lebih. Macam-macam benda saya buat. Di sekolah rendah, saya ambil upah menempah sticker untuk rakan-rakan sekelas.

Di sekolah asrama penuh pula, saya menjadi ‘tokan’ untuk bantu kawan-kawan menempah bas pulang ke kampung sewaktu cuti sekolah. Masih lagi segar dalam ingatan saya juga pernah bekerja di kedai makan berhampiran kolej sewaktu cuti semester hanya untuk mendapat gaji RM25 sehari, bekerja dari 2 petang sampai 2 pagi!

Kalau fikirkan sekarang, saya sendiri pun hairan dulu ada tenaga sampai macam tu sekali. Fast forward sekarang ni selepas 10 tahun, nak stay up sampai pkul 1-2 pagi pun dah tak ada upaya. Ha ha ha.

Namun, saya bersyukur kerana dikurniakan sifat yang sentiasa mencari peluang untuk menambahkan pendapatan. Sejak kecil lagi saya percaya kalau saya ada pendapatan lebih, senang untuk saya tolong orang lain.

Sebabnya sejak kecil lagi saya dah nampak impak positifnya, saya gigih cari duit lebih, saya boleh menolak duit yang diberi ayah sebagai belanja harian, untuk dijadikan perbelanjaan adik saya. Semudah itu.

Sampailah ke zaman bekerja pun, saya masih lagi suka cari peluang untuk mendapat pendapatan sampingan. Memang pada ketika itu, dengan motivasi nak cari duit lebih untuk berkahwin, saya mula terfikir untuk membangunkan sebuah bisnes supaya dapat memberikan pendapatan secara konsisten.

Tapi masalah dan persoalan sama yang saya jumpa pada akhirnya, bisnes apa nak buat?

Lebih setahun juga saya mencari-cari bisnes yang sesuai, tapi asyik jumpa jalan buntu. Tapi, saya percaya rezeki itu di tangan Allah SWT. Jika kita ada kemahuan, pasti ada jalan.

Atau sekurang-kurangnya, jika kita terus berusaha mengejar cita-cita, Allah itu PASTI akan membantu tunjukkan jalannya.

Nak dijadikan cerita, saya bertemu kembali dengan dua orang kenalan lama yang saya memang tahu kegigihan mereka berbisnes. Saya tahu kisah salah seorang daripada mereka yang berniaga t-shirts seawal umur 19 tahun.

Beberapa tahun selepas beliau berniaga, pernah saya curi lihat buku bank simpanannya dengan wang berjumlah RM 25,000! Bayangkan ketika umur 23 tahun beliau sudah ada wang sebanyak itu hasil dari keuntungan bisnes!

Seorang lagi pula saya tahu beliau pernah berniaga emas pelaburan dengan menjadi agen sebuah syarikat tempatan. Hasil bisnes beliau, beliau boleh memiliki keretanya sendiri sewaktu masih belajar di universiti!

Sejujurnya, saya kagum dengan passion mereka untuk berniaga dan pada mulanya, saya hanya berniat untuk belajar selok belok perniagaan kecil-kecilan dari mereka.

Pada suatu malam, kami keluar seperti biasa untuk sesi teh tarik di lokasi biasa. Dari sekadar sembang kosong dan merapu, perbualan kami meleret sampai cerita bisnes, dan dari situ terdetik idea spontan. Kami ingin buat bisnes kereta sewa dengan membeli sebuah kereta baru!

Wow! Sekali dengar, mahal juga nak keluar modal untuk buat bisnes ini, tapi hakikatnya modal yang kami keluarkan tidak sampai RM 1,200 pun untuk memulakan bisnes ‘premium’ ini. Yalah, bila bercakap pasal bisnes kereta sahaja, mesti kita terbayang modal berpuluh ribu ringgit kan? He he.

Keesokannya, seperti yang telah dirancang pada malam sebelumnya, saya membuat hanya satu panggilan ke salah seorang sales agent Perodua di Glenmarie, untuk membeli sebuah kereta Perodua Viva yang baru dengan menggunakan kapasiti pinjaman ‘hire purchase’ saya sendiri.

Kami meletakkan ‘zero down payment’ untuk melakukan pembelian tersebut. Senang kata, modal kami untuk mengeluarkan sebuah kereta Perodua Viva baharu segar dari ladang hanya memerlukan duit yang kami kongsi bertiga untuk membiayai road tax dan insurance yang jumlahnya sangat minimal untuk dikongsi bertiga!

Sekurang-kurangnya, sangat minimal untuk memulakan sebuah bisnes ‘high-end’ seperti bisnes kereta sewa. Hanya selepas dua minggu, lahirlah ‘baby’ pertama kami sebuah kereta Perodua Viva yang kami didik untuk jadi ‘money making machine’ bagi menjana income.

Peluang-peluang untuk membina perniagaan sendiri sentiasa terbuka di depan mata anda, cuma anda tidak sedar dan mungkin usaha anda masih belum mencukupi untuk anda ‘disedarkan’. Setiap orang akan nampak peluang yang berlainan di depan mata masing-masing.

Input-input bisnes ataupun tips yang anda dapat hasil daripada bacaan dan pesanan orang yang telah berjaya itu memang telah terbukti benar. It is all out there.

Tapi ilmu-ilmu tersebut hanya akan jadi tukun-tukun buruk di dalam minda anda jika anda tidak mahu sekurang-kurangnya berusaha untuk mengaplikasikan ilmu-ilmu tersebut.

Memang benar, kejayaan tidak akan datang dengan mudah. Tapi ingat! Kejayaan akan lebih sukar datang jika kita langsung tidak mencuba untuk mengejarnya.

Keazaman dan JATI DIRI yang KUKUH perlu diterap dalam diri seorang usahawan. Kejayaan pasti datang, cuma waktunya belum pasti. Semua ini, bergantung pada usaha kita sendiri bagi merealisasikan impian yang telah kita bina.

LIKE dan FOLLOW Vocket di Facebook serta Instagram


Bagaimana Saya Menjalankan Bisnes Online Secara Sistematik

Disebabkan ramai kawan-kawan FB saya ini adalah usahawan, saya rasa seronok untuk berkongsi tentang cara saya run bisnes online.

Sebelum ini saya berniaga memang tiada pengurusan. Habis berserabut kewangan dan task yang perlu dibuat.

Selepas saya amalkan bisnes yang tersusun dan menggunakan beberapa platform cloud, saya dah tak perlu nak pening kepala lagi. Boleh fokus buat apa yang saya suka.

Post ini saya pecahkan ikut gambar bagi memudahkan penerangan untuk setiap point.

Share jika kawan-kawan rasa bermanfaat. Boleh komen untuk tanya atau cadangkan solusi lain supaya orang lain boleh guna pendekatan lain.

1. Laman web perniagaan sebagai tapak “kedai online”

Laman web

Mungkin masih tak semua usahawan merasakan website itu penting tapi bagi saya, tiada laman web bermaksud tidak serius dalam branding bisnes.

Website saya disediakan supaya mesra mobile dan fokus mempamerkan portfolio saya dan penerangan servis serta borang untuk tempahan servis.

Saya sediakan ruang blog untuk menambah kepercayaan prospek apabila melihat konten berkualiti di situ.

Saya sangat pentingkan cara penyampaian dan format penulisan di laman web supaya selesa dilihat oleh pelawat yang menggunakan mobile kerana 60%-80% pelawat menggunakan mobile.

2. Sistem invois dan akaun menggunakan Freshbook

Sistem invois dan akaun.

Saya tahu ramai usahawan yang tidak uruskan akaun dan invois kerana saya dulu begitu juga. Tetapi selepas saya uruskannya dengan betul, bisnes saya 200% lebih baik.

Ada banyak sistem cloud untuk invois dan akaun tapi saya pilih Freshbook kerana layoutnya yang kemas dan ringkas serta mempunyai aplikasi Android.

Bila sudah ada sistem begini, invois saya tidak lagi berterabur dan mudah sangat track status pembayaran invois, akaun, buat laporan akaun dan banyak lagi.

Yang seronoknya saya tak perlu sentiasa di hadapan komputer lagi kerana kerja akaun dan invois boleh dibuat menggunakan tablet sahaja. Tengah tengok wayang pun boleh buat invois.

3. Track dan pantau setiap task kerja menggunakan aplikasi Asana

Pantau task dan kerja.

Task kerja saya adalah perkara utama dalam bisnes. Biasanya saya perlu uruskan 4-7 projek dalam satu masa. Setiap projek sama ada laman web, design, video dan pemasaran mempunyai banyak pecahan task tersendiri.

Jika tidak diuruskan dengan baik kerja-kerja ini, akan banyak yang tertinggal dan runsing nak buat mana satu dulu.

Sistem Asana ni saya pasang di tablet dan diletakkan di antara paparan utama supaya mudah track task kerja saya tanpa perlu pening kepala nak fikir atau nak ingat.

4. Guna Adobe Creative Cloud untuk software dan cloud storage

Run Bisnes Online Wan Syafiq

Saya adalah pengguna Adobe Creative Suite di mana banyak software daripada Adobe saya gunakan untuk bangunkan laman web, animasi, design, video, dan content creation lain.

Fail-fail kerja saya kemudiannya disimpan secara cloud supaya selamat dan mudah untuk diakses menggunakan peranti lain.

Untuk fail video, saya tidak menggunakan Adobe Clound kerana space yang tidak begitu besar. Saya masih menyimpan fail tersebut menggunakan cakera keras di rumah.

5. Pelbagaikan sumber trafik ke laman web dan profil FB

Run Bisnes Online Wan Syafiq

Kalau nak cerita tentang marketing memang panjang lagi sebenarnya. Tetapi secara ringkasnya, saya membina banyak platform konten yang berbeza dan collaborate dengan syarikat lain untuk menghasilkan sesuatu.

Hasilnya, semua platform tersebut membawa trafik atau orang ke laman web dan ke akaun FB saya. Trafik yang berkunjung ke laman web dan akaun FB saya adalah trafik yang telah percaya pada saya.

Itu sangat membantu brand diri saya dan brand-kan bisnes saya. Hasilnya prospek yang inginkan servis saya biasanya memang sudah percaya pada saya.

Ini adalah antara faktor besar keberlangsungan bisnes saya selain daripada rezeki yang Allah hadiahkan untuk saya dan keluarga.

BACA: 8 Pengalaman Dan Kesilapan Saya Selama 2 Tahun Berbisnes


Hikmah Suami Ditamatkan Kerja, Pasangan Ini Raih Pendapatan Lumayan

Tahun lepas sebuah syarikat penerbangan tempatan berdepan situasi sukar sehingga perlu memberhentikan 6,000 pekerjanya dari pelbagai sektor. Ini bermakna beribu buah keluarga hilang punca pendapatan termasuklah sebuah keluarga mekanik pesawat di mana hanya dia seorang sahaja bergaji tetap.

Dia diberhentikan kerja pada 31 Ogos 2015, tiada lagi jawatan mekanik pesawat. Bagaimana nak tanggung keluarga? Bagaimana nak bayar hutang-hutang? Lalu terbit idea, dia mahu buat bisnes tapi modal yang ada waktu itu sangat kecil.

Isterinya tampil beri nasihat dan tegas menyatakan jangan buat bisnes yang memerlukan modal besar. Mulakan dengan apa yang kita ada sahaja. Lama-kelamaan dia boleh menerima nasihat isterinya itu. Dan mereka mula lakukannya bersama-sama.

Ikuti temubual saya bersama isteri lelaki ini untuk mengetahui bagaimana mereka bangkit semula selepas suami hilang mata pencarian.

Mereka adalah pengasas dan pengusaha produk kosmetik organik jenama Purebysafiyyahosman, Nur Safiyyah bt Osman, 27 dan Mohd Noradli bin Mohamad Yusop, 31.

Isteri yang tidak betah duduk sahaja di rumah sambil menanti suami balik dari kerja, Safiyyah Osman melakukan bisnes secara kecil-kecilan dari rumah menerusi medan internet.

“Sebelum saya buat bisnes Purebysafiyyahosman ini, saya suri rumah sepenuh masa. Saya berkahwin semasa di semester 5 ketika belajar di kolej dulu. Setelah tamat diploma, saya memang jadi suri rumah sepenuh masa.

Selepas itu, saya mula berniaga online secara kecil-kecilan dari hujung tahun 2011 hinggalah pada awal tahun 2015. Saya telah jual semula bisnes yang saya usahakan itu kepada orang lain.

Kemudian, selepas 3-4 bulan, saya berniaga online semula dengan menjadi agen dropship untuk menjual kuah kacang dan menjual detox tea dari UK,” terang Safiyyah Osman atau lebih mesra dipanggil Piyah atau Piya.

Setelah tahu suami diberhentikan kerja, Piya tidak menunggu masa yang lama untuk mulakan hidup baru bersama suami, Piya serius mahu buat produk sendiri dan memulakannya pada pertengahan September 2015.

Piya pernah menjual bisnesnya dengan harga RM7,000 kerana ada masalah kewangan. Bisnes itu melibatkan pre-order barang bayi dengan harga yang lebih murah berbanding harga pasaran.

Kemudian, Piya mula berbisnes kembali dengan menjual kuah kacang dan detox tea. Dengan duit simpanan dari hasil jualan produk-produk tersebut sebanyak RM2,500 dan dicampur pula dengan duit baki pampasan suami sebanyak RM3,500, mereka memulakan bisnes Purebysafiyyahosman.

RM6,000 adalah umpama peluru terakhir pasangan ini untuk survive. Apakah yang mendorong Piyah mahu membina bisnes berkaitan kosmetik homemade ini?

“Saya dari umur 15 tahun memang dah biasa guna body scrub dan face mask yang saya buat sendiri. Lepas fikir banyak kali, saya rasa why not saya cuba buat produk sendiri dan pasarkan.

Saya google tempat yang ada ajar kita cara untuk buat produk homemade sendiri. Dan saya hadiri kelas untuk belajar tentang ini dari seorang perempuan cina. Dari dialah saya banyak belajar pasal jenis minyak dan bahan organik dan semulajadi yang lain,” jelas Piyah.

Bukan mudah untuk menyakinkan suami, perlu banyak sabar dan tidak putus asa. Satu sifat lelaki, mereka suka lihat benda yang jelas depan mata. Maka, isteri perlu membuktikan kepada suami bahawa idea dan rancangannya boleh direalisasikan.

“Bulan pertama saya buat seorang saja dan memang secara kecil-kecilan. Sekali buat siap lebih kurang 10 bekas. Masuk bulan kedua barulah suami rasa confident nak join dan letak modal. Dan kami terus gamble cari stokist.

Saya cuma pegang 1 perkataan iaitu ‘START’. Yang selebihnya saya lebih kepada berserah diri pada Allah. Apabila dah ‘START’, saya akan all out mencuba dan berusaha. Andai kata tak jadi, saya akan ‘START’ semula.

Sebab sebelum saya mula dengan produk homemade sendiri ini, bermacam-macam bisnes online saya cuba. Tapi sebab tak ada minat dan tak all out, semua tak jadi. Jadi, saya ‘START’ dengan sesuatu yang saya minat dan suka,” tambah Piyah lagi.

“Saya pasarkan melalui Facebook, Instagram dan blog saya. Kemudian baru saya beranikan diri menghantar email kepada pihak wartawan surat khabar dan televisyen.

Saya bertanya kepada mereka sama ada berminat atau tidak untuk keluarkan cerita berkenaan produk homemade saya ini. Dan saya bayar juga blogger untuk war-warkan produk saya.

Masa baru mula, saya jual dekat kawan-kawan terdekat melalui offline dan online. Selepas itu saya letak produk-produk di vendor butik. Kemudian, saya buka peluang kepada orang ramai untuk jadi stokis.

Pada permulaan, hanya 7 orang yang berminat untuk jadi stokist Purenysafiyyahosman. Makin hari ke hari makin meningkat bilangannya, dari 7 jadi 15, dan sekarang kami sudah ada 40 orang stokist di seluruh Malaysia dan Riau, Indonesia. Bilangan pelanggan pun turut meningkat juga,” cerita Piya tentang cara pemasarannya.

Menurut Piya, pendapatan keluarganya kini melebihi pendapatan semasa suaminya bekerja sebagai mekanik pesawat. Dengan kerjasama yang baik bersama stokis, Purebysafiyyahosman menerima pesanan pelanggan setiap hari.

Piya dan suaminya memang tidak menyangka bisnes mereka akan sampai ke tahap ini dalam tempoh kurang dari setahun. Tambahan lagi, mereka memulakan bisnes dengan modal yang kecil sahaja.

“Masa memang tak sempat untuk buat semua benda, terutama kerja rumah yang hanya boleh diselesaikan pada hujung minggu sahaja. Sebab Sabtu dan Ahad memang diperuntukkan sebagai hari cuti untuk diri sendiri.

Macam untuk buat produk, selang 2 hari akan buat body scrub, eye serum dan foot soak, 2 minggu sekali pula akan buat 2 jenis soap dan lipbalm, 1 bulan sekali akan bancuh lipscrub dan toner setiap seminggu sekali dibancuh.

Jadi, memang macam lipas kudung sikit. Tapi sekarang, Piya ambil pekerja separuh masa, keadaan pun lebih baik dari sebelum ini. Bancuh siap produk, pekerja akan masukkan ke dalam bekas. Lain-lain kerja memang bahagi dua dengan husband,” jelas Piya.

Piya akan menulis invois untuk stokis dan pelanggan, memeriksa aliran duit keluar dan masuk ke bank, menjawab soalan-soalan stokis dan pelanggan, menyusun produk ikut pesanan, cari bahan untuk buat produk sedia ada dan akan datang serta pemasaran.

Suami Piya pula mengendalikan pembungkusan produk untuk stokis dan pelanggan, buat akaun, ambil tahu tentang keuntungan dan kos, memeriksa produk apa yang perlu dibancuh semula, dan rekabentuk label produk.

Disebabkan permintaan produk yang tinggi, mereka terpaksa menyewa rumah teres lain untuk memproses 14 jenis produk kosmetik ini.

Berdasarkan pengalaman bekerja sebagai beautician ketika berusia 18 tahun, Piya merancang untuk membuka spa mini dengan menawarkan penggunaan produk semulajadi dan organik. Piya juga ada asas mengurut dan membuat facial muka.

“Piya just buat saja apa yang terlintas. Lepas ‘Start’ baru akan ada plan untuk maintain dan manage apa yang Piya buat tu bagi lancar dan berjalan dengan baik.

Macam kalau duduk saja-saja terpikir, “OK aku boleh buat mini spa”, jadi Piya akan plan barang apa yang nak dibeli dan terus ON bisnes. Lepas itu plan servis apa nk buat, apa yang perlu ada semua. Sebab semua benda kita perlu ‘START’ dulu. Lepas tu plan untuk long term bagi bertahan. Begitu lah cara saya.” – Piya

Piya bersikap begitu kerana dia tidak mahu kita hanya berangan-angan tanpa mencuba memulakannya dulu. Sekarang Piya sedang mengusahakan trademark Purebysafiyyahosman.

“Trademark ini penting untuk kita secure kan nama produk/nama jenama dari dicuri/diciplak. Saya jadikan peristiwa pelukis Ujang, yang hasil kerja dia diciplak dan di trademark oleh orang lain sebagai pengajaran. Dia dari ada segalanya, terus jadi zero,” ujar Piya.

Piya: “Hidup harus diteruskan. Apa saja yang anda fikir untuk dibuat, MULAKAN! Jangan takut. Masa tak tunggu kita.

Mulakan apa yang anda fikir. Mulakan dengan apa yang anda ada. Mulakan dengan ketakutan. Mulakan dengan suara dan tangan yang terketar-ketar. Just mulakan. Jangan stop.

Dalam setiap profit yang kita dapat, jangan kedekut untuk tolong mak ayah, adik-beradik dan kawan-kawan yang pernah susah senang dengan kita. Dan sentiasa lah tunduk ke bawah (merendah diri).

Dan suami yang nak berjaya kena dengar pendapat isteri, walaupun 10% sahaja. Sebab isteri ini boleh fikir benda rumit yang suami tak terfikir. Ini semua sebab perempuan kan suka fikir benda yang rumit-rumit.

Piya alhamdulillah sekarang boleh dah rasa selesa dari dulu berbanding masa waktu suami bekerja makan gaji. Suami pun lebih happy dan tak stress dah.”

Piya adalah anak ketiga daripada 7 adik-beradik kepada pasangan guru dan penjaga pelajar tahfiz yang berasal dari Sungai Petani, Kedah. Walaupun memiliki Diploma Kejuruteraan Mekanikal dari Politeknik Kulim, Piya tidak bekerja di dalam bidang tersebut selepas berkahwin dengan suaminya.


Anda Sangka Ini Hanyalah Permainan Plastik. Ia Sebenarnya Sebuah Legasi Bisnes Yang Hebat

Kisah ini diceritakan oleh Kjeld Kirk Kristiansen, cucu kepada Ole Kirk Christiansen, pengasas kepada LEGO, permainan plastik berwarna yang bisa menimbulkan kegembiraan dan kelekaan kepada anak-anak.

Sejarah LEGO bermula pada tahun 1932, di sebuah bengkel pertukangan kayu. Semuanya bermula dalam krisis ekonomi yang teruk, Ole terpaksa menutup perniagaan pertukangan kayunya. Beliau terpaksa membuang pekerjanya yang terakhir disebabkan kekangan wang yang teruk. Dan tidak lama selepas itu, beliau kehilangan isterinya yang tersayang.

BACA: 12 Kegunaan LEGO Yang Mungkin Tidak Pernah Kita Bayangkan
BACA: Kalendar LEGO Ini Boleh Juga Digunakan Secara Online

Demi menjaga empat orang anak lelakinya, Ole tidak berputus asa. Beliau mencari idea untuk menjana kewangan, dan terfikir untuk mula membuat permainan. Dan dari situlah legasi bisnes Lego bermula.

Terlalu banyak pelajaran bisnes yang kami dapati dari video berdurasi 5 minit ini. Bagaimana dengan anda? Apakah yang anda pelajari?


Ini Apa Anda Perlu Lakukan Apabila Berbisnes Tanpa Restu Ibu Bapa

Apabila bisnes dikaitkan dengan ketidakpuasan hati kita terhadap ibu bapa, saya rasa perlu untuk berkongsi.

Jangan pernah salahkan keluarga kita terutama mak ayah kita sendiri. Kerana kena yakin, jatuh bangun kita dalam bisnes, adalah dari restu mereka juga.

Apabila kita menegakkan kebenaran dengan bertegang urat dengan mereka, percayalah, bisnes tersebut pasti akan berada di mode: STATIK. Nak naik atas tak dapat, malahan makin jatuh ke bawah.

1. Secara tak langsung apabila kita kerap berbalah dengan mereka, ia meninggalkan rasa kecil hati di dalam jiwa mereka.

2. Apabila mereka kecil hati, terkadang tersimpan jauh di sudut hati, mereka akan kerap mengaitkan tentang perniagaan kita dengan rugi.. rugi.. rugi. Apabila kata-kata itu menjadi doa, ia akan mengikut sangkaan fikiran mak ayah itu tadi.

Apa sahaja mak ayah cakap, angguk sahaja.

Ingat pesan puan guru, mengalah bukan bermaksud kita kalah. Di dalam konteks hubungan dengan manusia, lebih-lebih lagi ikatan sebagai ibu dan ayah, mengalah itu satu kemestian, kewajipan.

Kita mengalah untuk mengharmonikan hubungan. Hubungan yang baik, mampu membawa kepada jiwa yang gembira.

Apabila hubungan dan jiwa bahagia, ia mampu menarik lebih banyak aura positif ke dalam hidup kita. Lebih-lebih lagi, jiwa bahagia itu milik ibu kita sendiri.

2. Kurangkan atau boleh jangan langsung bercakap soal masalah bisnes dengan mak ayah.

Kenapa mak ayah asyik berfikiran negatif? Pasti ada perkara yang trigger pemikiran mereka untuk berfikir sedemikian.

Mana taknya, asal jumpa mereka, cerita pasal tak best tentang bisnes kita.

Bisnes tak ada pelangganlah. Tak ada orang beli hari inilah. Jualan merosotlah. Semua negatif. Hati ibu ayah mana yang tak risau.

Result. Result. Tunjukkan result yang positif. Yang negatif, simpan ketat-ketat.

Ibu bapa ini sangat fragile perasaan mereka. Mana mungkin mereka hendak melihat anak mereka tidak berjaya.

Cuma cara kita kadang-kadang tidak kena pada cara mereka.

Daripada asyik berbalah, apa kata, setiap kali jumpa, mohon doa mereka.

Mohon mereka doakan supaya diberi kesenangan dan kemudahan di dalam bisnes. Doa ibu ayah makbul.

5. Jangan pernah simpan perasaan tidak puas hati dengan ibu bapa kita sendiri.

Kerana perasaan tidak puas hati itu membawa kepada isu keberkatan di dalam bisnes.

Hati yang happy, penuh positif, penuh dengan kasih sayang, mampu menarik banyak aura positif ke dalam hidup kita.

Hati ibu yang terluka, natijahnya, buatlah apa-apa pun di dalam dunia ini, hidup kita tidak akan pernah aman.

Apabila diberi kebahagiaan, Allah tarik kebahagiaan itu. Apabila diberi kejayaan, lama kelamaan kejayaan tersebut di tarik perlahan-lahan sehingga kita jatuh terduduk, tergolek dog.

Semoga perniagaan kita terus dipermudahkan dan hubungan kita dengan ibu bapa terus harmoni dan bahagia.


Bagaimana Mahu Tahu Sama Ada Bisnes Kita Sebenarnya Untung Atau Rugi

1. Salah satu kesilapan feveret kami sepanjang zaman bisnes adalah tidak invest masa belajar CPS – cost per sale.

Apakah kos sebenar setiap jualan kami selepas kami ambil kira segala kos tersembunyi seperti Overhead dan Advertising?

2. Dua tahun pertama kami jalankan bisnes, memanglah kami main item margin paling nipis. Tapi, duit dalam kantung tidak berkembang mana.

Ada bulan kami susah nak pusing modal. Ada masa jualan tinggi dan ada masa jualan rendah – ini normal.

Dan kami tahu, kalian juga berdepan situasi serupa.

3. Ini kisah Siti, anak dara yang jual instant shawl.

Siti ada 5000 friends FB yang setia menjawab setiap sapaan good morning dan good night beliau.

Siti tidak menggunakan Paid Advertising seperti FB Ads. Beliau hanya guna profile FB, FB group dan WA group untuk menjual Instant Shawl.

4. Mengikut rekod, secara purata Siti menjual 100 helai Instant Shawl setiap bulan pada harga RM25/pc. Jualan Siti agak konsisten.

Dengan modal RM15/pc dan harga jual RM25/pc, Siti menjangkakan beliau untung RM1k sebulan.

Jika beliau duplikasi apa yang beliau lakukan mungkin boleh untung RM2k/bulan. Wow! Kalau triplikasi? Lol.

5. Siti menjalankan bisnes di rumah sahaja, dan kos overhead yang ditanggung beliau hanyalah topup telefon RM30, Internet RM100, gaji Siti RM1k.

6. Sekarang, mari kita kira, betulkah Siti untung RM1k setiap bulan? Kita susun semula semua info yang ada.

a. Overhead = RM1000 + RM100 + RM30 = RM1130
b. Advertising = RM 0
c. Unit jualan = 100pcs
d. Jangkaan untung = RM10 x 100pcs = RM1000

7. Selepas 2 tahun berniaga, duit dalam bank Siti tidak bertambah. Pusing-pusing dan habis leburkan semua stok pun, duitnya tidak berkembang. Cukup begitu saja, kadang-kadang sampai kosong semula akaun bank Siti. MENGAPA?

8. Kesilapan Siti dan kesilapan kami dulu, serupa. Kami tidak tahu kos sebenar setiap jualan kami.

Selepas belajar CPS, barulah kami tahu bahawa kami buat kesilapan besar.

Sekarang, mari kira kesilapan Siti. Kira kesilapan orangkan seronok. Tet.

9. CPS dikira mengikut bulan. Jadi setiap bulan, nilai CPS kita bakal berubah sebenarnya. Kerana kos advertising, kos produk dan jumlah unit terjual bertukar-tukar.

Contoh Siti adalah contoh anggaran untuk bantu kita faham. Berikut ialah formula CPS.

CPS = (Product + Overhead + Advertising) / Total Unit Sold

10. Sekiranya nilai CPS yang kita peroleh lebih KECIL daripada harga jualan yang kita tetapkan, maka kita UNTUNG. Sekirannya nilai CPS yang kita peroleh lebih BESAR daripada harga jualan yang kita tetapkan, maka kita RUGI!

Sekarang kita kira, Siti untung atau rugi?

REALITINYA, bagi setiap Instant Shawl yang Siti jual, beliau rugi RM1.30.

Kalau 100 helai? RM130.
Kalau 1000 helai RM1300.
Kalau 2 tahun? RM3120!

Patutlah duit dalam kantung tidak membesar, rupanya duit disedut keluar oleh bisnes sendiri. Ini realiti yang ramai usahawan tidak mahu pandang.

11. Itu jika nilai CPS ialah RM26.3. Jika nilai CPS beliau RM35? Bukan ke beliau RUGI RM1000 setiap kali jual 100 helai?

12. Itu anggaran asas dan kasar.. Sekarang bayangkan jika:

Siti ada kedai, kedai pasang air-cond, ada bil api air.
Siti ada 1 staff bergaji RM1000.
Siti guna paid advertising FB Ads berharga RM1000 sebulan pada waktu ini.
Ekonomi teruk dan Siti tidak dapat maintain unit jualan seperti biasanya.
Siti gatal tangan nak cuba jual item baru yang lain kerana nampak barang itu sedang IN TREND.
Siti sibuk nak masuk kelas sana sini kerana yang disangkanya tak cukup semangat untuk berbisnes dalam dunia bisnes yang susah.

13. Siti dapat belajar mengurangkan keputusan BODOH dalam bisnesnya dengan belajar CPS. Dalam ebook CPS yang saya baca tu, pembaca diajar untuk kira CPS bagi 1 item, dan CPS jika kita jual lebih dari 1 item. Juga, disarankan cara untuk mengatasi masalah bocor ini.

14. Saya belajar ilmu ini daripada Tuan Izwan Wahab. Ebook CPS beliau boleh dibeli di sini : http://notabisnes.net/cps/

15. Beliau tidak upah saya apa-apa melainkan saya rasa sangat penting ilmu ini jadi banyak usahawan patut invest duit belajar ilmu ini. Daripada pergi kelas yang entah apa-apa, upsell lebih. Tet. Lagipun, jika keliru kira nanti, boleh e-mel tuan Izwan minta pandangan. Kan, bagus?

16. Masa ekonomi buruk ini, sudahlah kau bodoh CPS, kau ikut orang buang harga sebab kau rasa tak boleh buat apa… sebab semua orang turunkan harga.

17. Dalam buku Zappos, Tony Hsieh pesan, “Table selection is the most important decision you can make. Its okay to switch tables if you discover its too hard to win at your table. If there’s too many competitors (some irrational and inexperienced), even if you’re the best its a lot harder to win”.

18. Sebab itulah, bila kau faham CPS ni, kau boleh evaluate balik semua gerak kerja bisnes kau baik-baik.

Tidak semestinya orang jual tudung A, kau kena jual tudung A. Tahu di meja mana kau boleh MENANG. Menang sikit takpe, tapi pastikan kau confirm menang.

19. Barulah style habis kau nak cakap, kita makan untung bilis sen-sen je. Tapi dalam situasi kau memang tahu apa kau cakap. Bukan setakat cakap sebab nak nampak cool.. walaupun overhead pun tak tahu, kah!

20. Akhir kata, belajarlah membina bisnes, selepas dah beberapa ketika kau belajar jual barang.


Lelaki Ini Berkongsi Bagaimana Memulakan Bisnes ‘Mesin Gedegang’ Dengan Betul

Assalamualaikum dan salam sejahtera. Beberapa hari lepas, saya ada berkongsi tentang keuntungan saya dalam bisnes vending machine di akaun media sosial saya dan telah mendapat banyak perhatian lalu saya terpanggil untuk berkongsi tentang hal ini di platform yang lebih besar, iaitu The Vocket.

Dalam masa setengah bulan yang lalu, saya mendapat untung sebanyak RM667.38. Untuk setengah bulan sahaja sambil duduk rumah goyang kaki! Untung tersebut adalah selepas menolak modal, dan juga profit sharing bersama syarikat pengurusan vending machine (akan diceritakan kemudian)! Bayangkan!

Sebelum cerita pasal bagaimana mendapat untung, saya ceritakan serba sedikit mengenai vending machine ini yang selalunya sangat popular di Jepun. Ada pelbagai vending machine yang disediakan di Jepun; jual air minuman, jual makanan hot cup, jual spagetthi, jual pizza siap masak pun ada!

Di Malaysia juga ada banyak mesin gedegang atau dalam Bahasa Inggerisnya adalah vending machine ini. Baru-baru ini ada viral tentang vending machine yang jual spagetthi di Universiti Malaya. Kecoh Twitter dan Facebook pasal mesin gedegang ni. Tak lama lepas tu, ada syarikat tudung yang keluarkan vending machine jual tudung.

Kita biasa melihat vending machine di banyak tempat-tempat awam; hospital, stesyen bas, stesyen keretapi, hostel universiti, sekolah, kilang dan banyak lagi. Tapi rasanya ramai yang tak terfikir yang vending machine ini sebenarnya boleh dimiliki oleh sesiapa sahaja.

Ya, sesiapa sahaja. Tak semestinya syarikat vending membuat perniagaan vending mereka sendiri.

Selalunya, di vending machine terdapat sticker kepunyaan siapa mesin tersebut. Jika dilihat, nama pemilik vending machine selalunya adalah nama syarikat; Enterprise atau Sdn Bhd. Maka ramai akan berfikiran yang semua vending adalah milik syarikat.

Ramai tidak sedar bahawa syarikat-syarikat yang tercatit nama mereka di vending machine tersebut adalah syarikat kepunyaan orang-orang biasa seperti anda yang sedang membaca artikel ini. Cuma perlu pergi Suruhanjaya Syarikat Malaysia dan daftar nama syarikat sahaja!

Kenapa perlu daftar syarikat? Kenapa tak pakai nama persendirian sahaja?

Vending machine adalah sebuah perniagaan. Anda berniaga tapi cuma bezanya, bukan anda yang membuat urusan jual beli, tapi mesin yang buat urusan untuk anda! Jadi bila perniagaan, perlulah ada syarikat. Nak meniaga nasi lemak pun kena ada lesen dan register company, awak.

Daftar syarikat untuk enterprise cuma RM70 je kalau tak silap saya. Pilihlah satu nama syarikat yang berkait rapat dengan perniagaan food and beverage. Janganlah letak nama syarikat IT untuk buat perniagaan vending machine ni sudahlah.

Bila dah ada syarikat enterprise sendiri, apa lagi yang perlu anda ada?

Selalunya orang akan putus asa bila saya berkongsi harga modal. Tapi saya jenis yang tak suka patahkan usaha orang lain untuk berjaya. Saya akan kongsikan cara bagaimana untuk mencari modal supaya semua yang baca artikel ini akan mempunyai perniagaan vending machine yang sendiri!

Modal untuk sebuah vending machine yang biasa kita nampak, adalah dalam sekitar RM12,000 hingga RM18,000. Tetapi ada juga jenis yang lebih kecil (modal lebih kecil) dan jenis yang lebih advanced (modal lebih besar hingga RM30,000).

Kalau anda jenis berduit, anda boleh beli cash. Kalau jenis ada kereta pacuan empat roda, anda boleh cash & carry terus bawa balik. Kalau jenis yang pandai cari investor, anda boleh cari investor untuk perniagaan ini. Tapi kalau anda seorang student, belum ada modal, keluarga bukan keluarga senang, tapi berniat baik untuk menaikkan ekonomi keluarga, saya ada kongsikan cara untuk anda.

Ada pelbagai jenis pinjaman dan grant (biasiswa perniagaan) yang boleh dibuat untuk membuat perniagaan kecil-kecilan. Antara yang saya pernah dengar adalah dari TEKUN, MAGIC, Perbadanan Nasional Berhad (PNS) dan macam-macam lagi. Untuk sesetengah pinjaman-pinjaman ini, anda tidak perlu ada gaji bulanan untuk membuat pinjaman. Tapi perlu ada business plan yang kukuh untuk meyakinkan mereka meminjamkan modal.

Jika anda seorang yang sudah bekerja dan mempunyai gaji tetap, anda boleh membuat personal loan. Ya, personal loan selalunya ditegah jika ingin memiliki kewangan yang stabil, tetapi bagi saya, personal loan yang diambil untuk memulakan sebuah perniagaan adalah amat digalakkan (jika perniagaan mempunyai business plan yang kukuh).

Kalau anda jenis pelajar yang tak suka guna pinjaman PTPTN yang anda dapat, anda boleh guna duit tersebut untuk memulakan perniagaan vending ini. Ada sesetengah syarikat pengurusan vending yang menyediakan sistem bayaran ansuran untuk pembelian vending ini.

Okay sekarang anda dah mempunyai modal. Apa yang perlu anda lakukan seterusnya?

Anda cari syarikat yang menguruskan perniagaan vending machine ni. Uruskan? Apa maksud uruskan? Kenapa ada syarikat lain yang terlibat ni?

Syarikat yang anda patut cari ini adalah syarikat yang menjual vending machine. Dalam masa yang sama, dia orang provide service untuk menguruskan perniagaan anda. Dalam erti kata lain, anda hanya perlu duduk rumah dan bergoyang kaki, tetapi setiap bulan duit tepi anda dari hasil perniagaan vending machine ni masuk.

Antara tugas syarikat pengurusan vending machine ini adalah;

1. Carikan loan yang sesuai untuk pembeli.
2. Carikan tapak sesuai untuk vending machine beroperasi.
3. Topup air minuman yang dah habis setiap hari/minggu/bulan.
4. Bayar sewa tapak kepada pemilik tapak.
5. Tukar tapak vending machine jika tapak kurang mendapat untung.
6. Servis vending machine.
7. Membuat report pembelian setiap bulan.
8. Menguruskan pembayaran untung setiap bulan kepada pemilik.

Nampak tak macam mana saya cakap duduk goyang kaki?

Syarikat pengurusan selalunya akan mengambil upah berdasarkan sistem profit sharing. Lagi banyak minuman terjual, lagi banyak untung yang syarikat tersebut dapat, dan lagi banyak untung yang syarikat anda dapat.

Menang-menang. Awak goyang kaki dapat duit, dia orang buat kerja dapat duit. Tapi nampak gaya macam awak menang lebih sikit.

Dah jumpa syarikat vending machine ni selalunya tugas anda dah selesai. Sebab semua benda dia orang ni buatkan. Langkah seterusnya adalah buat akaun bank syarikat. Supaya senang anda nak bezakan duit untung vending dengan duit gaji bulanan. Bila ada akaun khas untuk perniagaan, barulah anda serius untuk berbisnes.

Bila segalanya sudah lengkap, anda bolehlah duduk rumah dengan tenang dan tunggu panggilan syarikat pengurusan vending setiap hujung bulan dan collect untung anda!

Untuk menambah lagi semangat yang mungkin ada dalam diri anda, saya berkongsi tentang seorang usahawan vending machine yang saya pernah jumpa. Saya panggil dia usahawan sebab dalam satu bulan, dia boleh dapat income hampir sebanyak RM15,000! Sebab tapak yang dia dapat adalah di dalam kilang yang penuh dengan pekerja-pekerja yang sentiasa kehausan!

Sebulan RM15,000 sambil goyang kaki! Siapa taknak dia memang rugi!

Walaupun bisnes ini mampu memberi pendapatan secara goyang kaki dan mungkin lumayan. Anda juga perlu berhati-hati dengan modus operandi bisnes vending machine yang berkonsepkan money game (atau kata mudahnya scam). Sebab itulah saya keluarkan sumbangkan artikel ini supaya tidak terlibat dengan pihak-pihak yang tidak bertanggung-jawab ini.


Tanah Seluas Tiga Ekar Di Sabah Sah Dijual Menggunakan Bitcoin

Disaat bitcoin dikaitkan dengan pelbagai spekulasi negatif, seorang lelaki yang berasal dari Sabah telah mengambil keputusan untuk menjual tanah seluas 3 ekar di Pulau Libaran, Sabah menggunakan kriptowang bitcoin.

Dikenali sebagai ahli perniagaan di dalam bidang pelancongan Sabah, Alexander Yee ternyata begitu positif dengan penjualan tanah menggunakan bitcoin.

Difahamkan keputusan untuk menggunakan medium kriptowang sebagai transaksi dibuat setelah pembeli dan penjual berpendapat langkah ini merupakan langkah yang positif dan tidak menyalahi undang-undang Malaysia. Tambahan pula, beberapa bank di Malaysia juga kini telah mengesahkan transaksi menggunakan kriptowang.

Berdasarkan pernjanjian pembelian yang dibuat, pembeli bersetuju untuk membayar 0.05 BTC (RM3,883.25) sebagai deposit kepada Alexander Yee manakala baki sebanyak 0.45 BTC lagi  diselesaikan sejurus selepas pindah permilikan tanah dibuat.

Mengulas mengenai status penjualan tanah tersebut, Datuk Seri Johari Abdul Ghani selaku Timbalan Menteri Kewangan berpendapat penjualan tanah menggunakan medium bitcoin adalah sah. Gaya penjualan seperti ini sekaligus bakal mempertingkatkan lagi kreativiti industri kewangan dalam negara.

Bagaimana pula dengan pendapat anda? Adakah transaksi menggunakan kriptowang bakal menjadi pilihan orang ramai berjual beli atau sebaliknya.

Baca lagi: Premis Melombong Bitcoin Di Puchong Diserbu MPSJ


17 Kegunaan Lain Ubat Gigi Yang Ramai Tidak Tahu. #10 Dan #16 Paling Best!

Bila sebut ubat gigi, pastilah gunanya untuk bersihkan gigi saja.

Tapi rupa-rupanya ada banyak cara lagi ubat gigi ini boleh digunakan untuk menyelesaikan masalah yang kadang kala secara tiba-tiba datang dalam hidup kita.

Jom layan 17 lagi penyelesaian yang boleh dibuat dengan ubat gigi.

1. Bersihkan barang kemas termasuk yang ada batu permata intan berlian dengan ubat gigi saja. Cara lain, berus sekali celah-celah batu dengan berus gigi sama macam memberus gigi.

2. Kilatkan kaca pada lampu kereta pun boleh pakai ubat gigi saja. Bersinar-sinar gitu.

3. Para ibu dan pengumpul kasut snikers pasti suka yang ini. Gunakan ubat gigi untuk buang segala kotoran hitam yang melekat di bahagian getah di tepi kasut.

4. Jadikan ubat gigi sebagai pencuci tandas pun boleh. Hehe.

5. Kesan kopi, sabun dan tumpahan air di baju kini boleh dihilangkan dengan ubat gigi.

6. Gula-gula getah melekat di rambut? Ini masalah biasa bagi para ibu yang ada anak kecil yang suka makan gula-gula getah.  Tapi adakalanya kawan-kawan dia yang nakal yang buat. Nak tanggalkan bukan senang. Kini boleh diselesaikan dengan ubat gigi dan berus gigi saja. Haha.

7. Boleh guna ubat gigi untuk hilangkan calar di belakang CD rupanya.

8. Tensyen perabot kayu kat rumah kena conteng dengan anak-anak? Tak mengapa. Ubat gigi kan ada. Sental sampai hilang.

9. Kilatkan hiasan dan barangan perak anda dengan ubat gigi. Bersih berkilat.

10. Ini paling tak sangka. Skrin iPhone atau smartphone anda calar? Hilangkan saja dengan ubat gigi. Yang penting gosok perlahan-lahan ye, bukan sental. Be gentle ;)

11. Buang kesan kotor pada kain langsir jenis nipis dan lace memang sukar. Nak sental kuat-kuat nanti koyak pula kain tu. Kini selesai dengan ubat gigi.

12. Kesan kotoran pada sterika juga boleh dihilangkan dengan ubat gigi.

13. Buang kesan air pada meja kayu. Sental saja dengan ubat gigi.

14. Piano kena conteng? Ubat gigi boleh selesaikan.

15. Aha, tempek kat muka untuk keringkan jerawat dengan ubat gigi saja. LOL!

16. Lagi sekali, para ibu pasti suka. “Contenglah dinding tu nak. Nanti kita minta ayah borong ubat gigi banyak-banyak dan sama-sama gotong royong sental dinding ye.” LOL!

17. Bersihkan hitam di celah kuku pun boleh dengan ubat gigi.

Amacam? Kongsikan tips ini dengan rakan anda.


Bitcoin Bukan Lagi Kripto Wang Pilihan Para ‘Penjenayah’

Masih ingat lagi pada tahun lalu, Bitcoin berjaya menjadi fenomena di Malaysia sehinggakan wujudnya pelbagai skim bersandarkan bitcoin. Industri melombong bitcoin juga tidak kurang hebatnya sehinggakan kad grafik di kedai sering kehabisan stok.

Pada tahun ini, lain ceritanya apabila bitcoin didedahkan dengan pelbagai masalah meskipun masih lagi menjadi kripto wang yang dominan dan termahal. Berdasarkan laporan daripada Bloomberg, para penjenayah khususnya mereka yang menjalankan transaksi di dark web lebih gemar menggunakan Litecoin berbanding Bitcoin.

Hal ini disebabkan cas transaksi bitcoin yang lebih tinggi serta kurang efisien berbanding Litecoin. Spekulasi yang melanda Bitcoin juga antara yang membuatkan kripto wang ini dilihat sebagai kripto wang yang berisiko tinggi.

Setakat ini, Bitcoin masih lagi kripto wang termahal manakala Litecoin ditempat keenam sebagai kripto wang paling bernilai. Penerimaan yang tinggi di dark web antara yang membuatkan Litecoin mempunyai harga yang tinggi.

Buat anda yang melabur dalam kripto wang, sekiranya anda masih berpendapat kripto wang merupakan instrumen melabur yang terbaik, adalah dinasihatkan untuk anda melabur dalam beberapa jenis kripto wang berbeza untuk mengurangkan risiko sekaligus meningkatkan peluang anda untuk memperoleh keuntungan.


Bitcoin Cecah Nilai Tertinggi RM57,000 Ketika Ini

Nampaknya tiada yang dapat menahan nilai Bitcoin dari terus melonjak. Terkini, nilai Bitcoin sudah melepasi paras USD14,000 (RM57,000+-) dan merupakan nilai tertinggi yang dicatatkan mata wang kripto ini.

Menariknya, Nilai Bitcoin ini didagangkan bawah USD1,000 pada awal tahun ini. Nilainya meningkat berlipat kali ganda selepas lebih ramai yang membuat pelaburan dalam sistem mata wang kripto ini.

Dengan mencapai paras terbaru ini, nilai Bitcoin untuk year-to-date(YTD) meningkat sehingga 1,350%, satu peningkatan yang tidak mungkin akan berlaku kepada mata wang konvensional. Walaupun nilai Bitcoin ini turun sedikit dua hari lalu, ianya kembali meningkat dari paras USD12,000 kepada USD14,000 dalam masa 24 jam sahaja.

Nampak menarik permainan Bitcoin ini. Adakah ini masanya untuk kita mula berjinak-jinak dengan mata wang kripto ini? Apa pendapat anda?

BACA: Pelaburan Bitcoin, Adakah Ia Peluang Atau Musibah


Jika Anda Beli Bitcoin Bernilai RM400 Di Tahun 2010, Nilainya Kini Mencecah RM312 Juta

Tahukah anda, jika anda pernah melabur USD100 (lebih kurang RM400) untuk cryptocurrency pada tahun 2010, nilainya kini mencecah lebih RM312 juta! Itulah realiti yang perlu anda terima tentang digital currency Bitcoin ini.

Dalam jangka masa 7 tahun, nilai Bitcoin meningkat naik dari USD0.003 kepada USD2,389 pada hari Sabtu lalu. Dan sehingga hari ini pun, nilai bitcoin semakin meningkat dari hari ke hari.

Ramai pelabur kini menganggap bitcoin sebagai aset safe haven; di mana cryptocurrency ini bebas dari segala pengaruh geopolitik sesuatu negara. Bitcoin boleh dikatakan sebagai network keewangan alternatif yang bersaing secara terus dengan industri bank dan keewangan conventional.

Bitcoin mula kembali mendapat sambutan apabila semakin banyak pelabur dari Asia mula membuat pelaburan untuk cryptocurrency ini. Jepun baru-baru ini telah meluluskan penggunaan Bitcoin ini sebagai legal currency. Jadi dagangan Bitcoin di Jepun kini semakin rancak.

Dengan peningkatan harga Bitcoin ini, ianya menolak laporan manistream media yang mengatakan pelaburan bitcoin ini adalah risky investment. Menurut pengasas laman Gatecoin, Aurélien Menant beliau berpendapat yang nilai Bitcoin ini akan melebihi USD3,000 pada penghujung tahun ini.

Dalam tulisan Washington Post, “Kebanyakkan pelabur bersetuju peningkatan mendadak nilai matawang ini memang menarik tetapi ianya berkemungkinan sangat berisiko tinggi.”

Bitcoin memang nampak sangat too good to be true, tetapi adakah anda percaya dengan pelaburan matawang digital ini? Atau anda lebih percaya kepada pasaran tukaran mata wang yang sedia ada? What could go wrong kalau kita melabur dalam Bitcoin ini? Itulah antara persoalan yang perlu dijawab terlebih dahulu sebelum membuat pelaburan Bitcoin ini.


Bitcoin Telah Disahkan Halal Oleh Panel Syariah Indonesia

Menyebut tentang Bitcoin, kami yakin ramai yang cukup kenal dengan kriptowang yang berjaya mencipta fenomena pada akhir tahun 2017 ini. Peningkatannya yang mendadak pada ketika itu sekaligus membuatkan ramai yang berminat untuk mendapatkannya. Tidak kurang juga mereka yang menjadikan Bitcoin sebagai bahan MLM.

Berikutan peningkatan pengguna yang mula terlibat dalam kriptowang, perbincangan mengenai hukum kriptowang dikaji dengan lebih terperinci sebelum mengeluarkan fatwa buat orang ramai.

Berdasarkan kajian Muhammad Abu-Bakar selaku panel syariah institusi kewangan Indonesia, beliau berpendapat hukum bertransaksi menggunakan Bitcoin adalah halal. Selain itu, panel syariah daripada Jerman juga turut bersetuju dengan fatwa yang dikeluarkan oleh Muhammad Abu-Bakar.

Berikutan pengesahan hukum syariah yang diumumkan, didapati harga Bitcoin turut meningkat lebih $1,000. Jelas berita memain peranan yang penting dalam peningkatan dan penurunan sesebuah nilai kriptowang.

Sharia is obviously GREAT for #bitcoin $btc pic.twitter.com/HiE1VDrJSr

— meow (@countrconsensus) April 13, 2018

Dr Zaharuddin selaku panel syariah yang arif mengenai kewangan Islam turut mengeluarkan pendapat mengenai Bitcoin. Menurut beliau, membeli Bitcoin untuk menyimpan nilai adalah harus hukumnya. Dalam erti kata lain membeli Bitcoin untuk melawan kesan inflasi yang berlaku setiap tahun.

Dalam pada itu, adalah dinasihatkan buat para pengguna menyelidik dan memahami terlebih dahulu mengenai kriptowang untuk mengelakkan daripada menjadi mangsa scam atau ejen e-wallet yang tidak bertanggungjawab.


Buat Kali Pertama Nilai Bitcoin Lebih Tinggi Daripada Emas Di Pasaran Dunia

Buat pertama kali sejak terciptanya Bitcoin pada tahun 2009, nilai Bitcoin adalah lebih tinggi dari harga emas sedunia. Currency digital yang semakin popular ini dinilai pada harga USD1,238.11 USD berbanding USD1,237.73 1oz emas.

Pasti ramai yang masih tidak tahu apakah Bitcoin dan bagaimana untuk menggunakan Bitcoin ini? Kami juga sebenarnya tidak pernah membuat sebarang transaksi menggunakan Bitcoin ini. Bitcoin adalah sejenis mata wang digital yang dicipta dan digunakan secara elektronik. Tiada siapa yang mengawal nilai Bitcoin ini. Ianya tidak dicetak seperti matawang Euro, Dollar atau Ringgit.

Matawang Bitcoin ini dicipta oleh seorang software developer bernama Satoshi Nakamoto. Tujuan Bitcoin dicipta adalah sebagai alternatif untuk sebarang pembelian barangan secara online. Disebabkan Bitcoin ini tidak dikawal oleh mana-mana sistem perbankan di dunia, jadi anda boleh terus transfer wang anda ke akaun Bitcoin orang yang anda sedang berurusan tanpa melalui bank. Untuk penerangan lebih tentang Bitcoin ini, anda boleh lihat pada video di bawah.

Tetapi mata wang digital ini juga penuh dengan kontroversi. Matawang Bitcoin ini memang sangat popular dalam deep web. Deep web adalah tempat urusan secara online di mana anda boleh membeli apa sahaja dari senjata api, dadah, informasi kad kredit dan apa sahaja yang anda mahu. Kalau anda nak tahu bagaimana untuk akses dan berurusan di deep web ini, anda boleh baca di sini. Tetapi kami tidak galakkan anda mengakses dark web dan jangan tanya kenapa.

Disebabkan Bitcoin ini tidak dikawal oleh mana-mana agensi bank, ianya sangat terdedah kepada fraud. Kalau anda memang ada knowledge yang sangat hebat dalam ilmu coding, anda mungkin boleh buat diri anda seorang jutawan Bitcoin. Jadi kita sendiri pun tidak tahu bagaimana hendak pastikan yang Bitcoin yang ada dalam akaun anda itu legit ataupun tidak.

Boleh dikatakan, jika anda jutawan Bitcoin sekalipun, anda tidak boleh gunakannya untuk pembelian harian ketika ini. Anda tak boleh bayar makanan anda menggunakan Bitcoin. Anda kena guna wang ringgit. Mungkin bukan sekarang. Jauh lagi perjalanan Bitcoin ini untuk menjadi satu currency yang boleh diguna pakai secara menyeluruh di seluruh pelusuk dunia.

Walaupun emas adalah investment paling bernilai dan selamat, nampaknya Bitcoin sudah menjadi semakin popular dan ramai mula yakin dengan matawang digital ini. Tetapi Bitcoin terlebih dahulu perlu meyakinkan majoriti yang lain supaya ianya boleh menjadi pelaburan alternatif kepada emas.

Pada tahun 2015, nilai Bitcoin pernah jatuh ke paras USD200 per 1oz dan nilai Bitcoin ini turun naik; tidak seperti emas yang sentiasa stabil grafnya. Ada yang pernah berurusan menggunakan Bitcoin ini? Kami amat berbesar hati jika anda boleh berkongsi kisah Bitcoin anda dengan kami.

P/S: Jika anda ingin cuba bermain mata wang Bitcoin ini, segala risiko adalah di tangan anda sendiri. Berhati-hati dan rujuk pada yang pakar jika ingin mencuba.


BKM, Mat Kilau Dan Anwar Ibrahim Muncul Antara Carian Paling Popular Di Google

Kita kini sudah berada di penghujung tahun 2022 dan pelbagai peristiwa besar yang telah berlaku menerusinya. Google pula sudah menjadi satu tempat carian informasi yang sering digunakan oleh semua orang.

Google Malaysia kini telah berkongsi informasi menarik berkenaan carian popular yang dibuat oleh rakyat Malaysia sepanjang tahun ini. Terdapat pelbagai kategori yang dikongsikan berkenaan carian tersebut.

Antara carian popular paling teratas di Malaysia untuk sepanjang tahun ini adalah Bantuan Keluarga Malaysia (BKM) yang mana menjadi tumpuan rakyat Malaysia dalam mencari maklumat dan mengesahkan kelayakan mereka untuk menerima bantuan.

Malah, enam daripada 10 carian tersohor ini melibatkan kerajaan termasuklah bantuan PerantiSiswa dan juga Pilihanraya umum baru-baru ini. Antara carian sohor lain adalah Piala Dunia 2022 yang sememangnya menjadi fenomena pada ketika ini.

Untuk carian popular personaliti tempatan, PM ke-10 Malaysia iaitu Anwar Ibrahim telah muncul di tempat pertama malah tersenarai di tempat ke-8 menerusi carian popular teratas sepanjang tahun 2022.

Selain itu, Najib Razak dan Ahmad Zahid Hamidi juga antara personaliti tempatan popular yang dicari oleh warga tempatan lebih-lebih lagi selepas dihadap ke mahkamah.

Sementara itu, nama mendiang Queen Elizabeth turut dilihat antara terma yang popular dicari oleh orang ramai disebabkan berminat mahu mengetahui lebih lanjut berkenaan legasi pemerintahannya yang mencapai 70 tahun.

Difahamkan terma tempat menarik mulai menjadi perhatian ramai yang menampilkan sejumlah carian popular  seperti Genting Highlands, Lala Port, Sunway Lagoon dan LEGOLAND Malaysia.

Untuk bahagian carian filem tersohor, Mat Kilau kekal menjadi nombor satu selepas berjaya menjadi fenomena bukan sahaja di Malaysia malah ditonton oleh seantero dunia.

Menerusi rangkuman Year in Search 2022, kita dapat melihat para pengguna internet sangat aktif membuat carian berkaitan bantuan kerajaan dan juga kejohanan bola sepak. Untuk melihat senarai penuh mengikut kategori, anda boleh klik di sini.


Apa Itu ‘Black Friday’ Dan Kenapa Ia Jarang Berlaku Di Malaysia

Minggu ini akan berlangsungnya jualan Black Friday di Amerika Syarikat khususnya. Kita mungkin biasa dengar terma Black Friday ini tetapi apakah sebenarnya Black Friday ini?

Black Friday adalah nama tidak formal untuk hari selepas Thanksgiving Day di Amerika Syarikat yang disambut pada hari Khamis minggu keempat pada setiap bulan November. Black Friday boleh dianggap sebagai penanda kepada permulaan musim berbelanja untuk hari Krismas pada 25 Disember setiap tahun. Tradisi Black Friday ini dikatakan telah bermula sejak 1952.

Ketika Black Friday ini, pusat membeli belah akan dibuka lebih awal dan mengikut trend terkini, ada gedung yang dibuka seawal 12 tengah malam. Pada ketika inilah pelbagai promosi menarik dan ‘gila’ ditawarkan kepada para pelanggan oleh butik dan pusat membeli belah.

Jadi dari mana datangnya terma Black Friday ini? Ada dua teori yang diguna pakai sehingga hari ini. Seorang pengumpul setem edisi khas, Earl Apfelbaum adalah orang pertama yang menggunakan terma ini pada tahun 1966. Beliau menerangkan pada hari selepas Thanksgiving Day, akan berlaku kesesakan yang sangat teruk di bandar-bandar serta orang penuh di jalanan. Pastinya akan ada kemalangan dan kekecohan pada hari ini. Jadi beliau menggelarnya Black Friday.

Teori kedua yang agak relevan adalah kebanyakkan peruncit akan merekodkan keuntungan tertinggi mereka ketika Black Friday. Ianya merujuk kepada warna dakwat yang digunakan gedung-gedung ini untuk merekod jualan; merah bermaksud rugi dan hitam pula untung. Cara merekod seperti ini masih digunakan sehingga kini dan dari sinilah terhasilnya nama Black Friday ini, keuntungan di hari Jumaat.

Jadi itulah sedikit sejarah dan maksud di sebalik nama Black Friday ini. Ianya merujuk kepada jualan murah yang akan diadakan selepas hari Thanksgiving. Di sebalik jualan murah ini, setiap tahun pasti akan berlakunya tragedi di Amerika Syarikat terutamanya.

Pada tahun 2016, kejadian tembakan rambang berlaku di 3 pusat membeli belah di New Jersey, Nevada dan Tennessee dan lelaki yang ditembak di New Jersey mati. Setiap tahun Wal-Mart adalah gedung membeli belah yang paling ramai diserbu orang ramai sehingga ada hashtag khas untuk Wal-mart di Twitter iaitu #WalmartFights. Tahun lalu, butik Nike juga habis ranap dikerjakan peminat Nike!

Baca:  Butik Nike Di Amerika Syarikat Ini ‘Musnah’ Akibat Penangan Black Friday

Bahagian barangan elektronik Wal-Mart adalah tempat yang paling meriah sewaktu Black Friday. Pada 2011, seorang wanita menggunakan pepper-spray kepada orang ramai kerana menghalang laluan beliau yang ingin membeli alat permainan Wii dengan potongan harga 60 peratus.

Jadi kenapa kita jarang mendengar terma Black Friday ini di Malaysia? Ini kerana Thanksgiving Day tidak disambut oleh penduduk di Malaysia dan cuma di sambut di beberapa negara seperti Canada, Amerika Syarikat, Jepun dan Jerman.

Tetapi terma ini mula diterima di seluruh dunia dan kita di Malaysia sendiri boleh membuat pembelian daripada laman-laman online yang menawarkan jualan murah secara atas talian. Harap anda kini faham maksud di sebalik Black Friday ini. Bulan hadapan kita cerita pula berkenaan Boxing Day.


Black Friday Bukan Hari Biasa Apabila Manusia Menjadi Begini. Real Scary!

Seminggu sebelum 28 November 2014 yang lalu menyaksikan banyak promosi Black Friday dari kedai-kedai online yang naik di newsfeed Facebook kita. Nilai diskaun yang menarik pasti membuatkan kita rasa teruja.

Di US, Black Friday bukan sekadar berlaku di atas talian internet sahaja. Kedai-kedai besar terutama barangan elektronik turut terlibat dengan Black Friday yang berlangsung sehari selepas Thanksgiving Day.

Bunyi macam best dapat beli barang dengan diskaun yang gila-gila sehingga diikuti negara-negara lain seperti UK dan India selepas Black Friday diadakan setiap tahun di US sebagai hari pembuka jualan murah bagi persediaan menyambut Christmas.

Hakikatnya, Black Friday boleh menjadi hari shopping yang mengerikan. Lebih-lebih lagi jika anda seorang yang lemah.

Saksikan apa yang berlaku pada Black Friday 2014, Jumaat lepas.

Wah! Seperti aksi di dalam filem apabila kedai di pecah masuk kan?

Pasti kita tertanya-tanya adakah ada kematian atau kecederaan apabila begitu sekali mereka berebutkan barangan jualan. Jawapannya YA! Sebuah laman web Black Friday Death Count telah dibuat untuk mencatat kejadian-kejadian tersebut!

Disebabkan oleh keganasan yang berlaku semasa membeli-belah (baca: berebut dan bergaduh), tidak semua orang bersetuju dengan Black Friday kerana ia seakan-akan merosakkan Thanksgiving Day yang berlaku sehari sebelum itu.

Top 10 Kejadian Buruk Yang Berlaku Sepanjang Black Friday Di US


Kopi Daripada Hasil Tinja Gajah Ini Kini Adalah Yang Termahal Di Dunia

Kalau anda rasa kopi luwak sudah mahal, tunggu untuk cuba kopi terbaru yang kini jadi kegilaan penggemar kopi di Thailand. Kalau kopi luwak diambil dari sisa tinja musang, kopi hasil idea Blake Dinkin ini pula dihasilkan dari sisa tinja gajah.

Black Ivory Coffee ciptaan Blake ini sudah beroperasi sejak tahun 2012 dan sebelum ini, Blake sudah mahir dengan kopi luwak yang diusahakan oleh beliau di Ethiopia pada tahun 2002 tetapi beliau lebih tertarik untuk menggunakan gajah selepas eksperimen beliau memberi makan kopi kepada gajah berjaya di sebuah zoo di Canada.

Penggembala gajah di Ban Ta Klang Elephant Village, Thailand merupakan penggembala gajah professional kerana komuniti di kampung ini sudah beratus tahun hidup bersama gajah. Gajah-gajah ini digunakan untuk membawa pelancong berjalan di kampung itu dan kini menjadikan pula sisa tinja gajah sebagai pendapatan yang baharu.

Biji kopi bukanlah makanan ruji gajah. Blake membuat satu air minuman khas hasil campuran buah-buahan yang akan diminum oleh gajah melalui belalainya. Enzim di dalam perut gajah membantu untuk hilangkan rasa pahit kopi dan kopi berkenaan akan mempunyai rasa yang tersendiri apabila ianya diproses untuk diminum kelak. Ianya selamat untuk diminum kerana pekerja akan membersihkan setiap biji kopi dengan teliti.

Biji kopi kemudiannya akan diasingkan dari tinja gajah dan dibasuh sehingga bersih sebelum ianya dijemur dan dibiarkan kering. Blake berkata caffeine di dalam kopi tidak akan membahayakan gajah kerana cengkerang biji kopi akan melindungi caffeine daripada keluar dan caffeine cuma akan keluar apabila ianya dipanaskan.

Walaupun gajah-gajah ini dirantai oleh penggembala mereka, Blake memberi jaminan setiap gajah di perkampungan ini dijaga dengan rapi oleh tuan mereka. Gajah-gajah ini juga mendapat perlindungan dari Golden Triangle Asian Elephant Foundation supaya penggembala menjaga mereka dengan baik dan tidak memberi tekanan kepada gajah-gajah yang terlibat dengan bisnes kopi ini.

Berapakah harga kopi Black Ivory ini? Harganya memang sangat mahal. Ianya dijual pada harga USD198 (lebih kurang RM877) untuk sepaket kopi seberat 35gram! Rasanya untuk secawan kopi anda perlu bayar lebih kurang RM150 bergantung kepada berapa pekat kopi yang anda mahu. Kalau untuk sekilo? Anda perlu membayar USD1,886 (lebih kurang RM8,340).

Blake merancang untuk menghasilkan sehingga 150kg kopi ini sepanjang tahun 2017. Blake mendapat jemputan untuk mengembangkan bisnes kopi ini di Afrika dan negara Asean yang lain tetapi beliau mahu tumpukan perhatian di Thailand dahulu dan mengembangkan bisnesnya secara perlahan-lahan.

Blake kini sedang cuba untuk membawa kopi ini ke pasaran Eropah dan restoran dengan pengiktirafan Michelin. Dengan pasaran kopi premium yang semakin mengembang di Eropah, Black Ivory Coffee ini tidak akan mempunyai masalah untuk menembusi pasaran di sana. Anda penggemar kopi di luar sana? Sanggup anda belanjakan ratusan ringgit untuk mencuba secawan kopi Black Ivory ini?


Black Manta Sahkan Aquaman 2 Tetap Akan Ditayangkan Pada 2022

Walaupun Aquaman berjaya membuat kutipan sebanyak USD1.09 billion (~RM4.48 bilion) pada 2018, ianya masih belum cukup kuat meyakinkan DC Comics dan Warner Bros. untuk memulakan penggambaran filem kedua Aquaman.

Walaupun telah diumumkan filem ini akan ditayangkan pada 2022, namun pembikinan filem ini masih senyap tanpa khabar berita. Peminat mula tertanya-tanya sama ada filem ini diteruskan ataupun sudah dibatalkan. Nampaknya filem ini tetap akan berlangsung dan ditayangkan pada tarikh tersebut.

Berita ini disahkan sendiri oleh pelakon yang membawa watak Black Manta di dalam filem Aquaman, Yahya Abdul Mateen II. Beliau mengatakan bahawa filem Aquaman 2 benar akan berlaku dan beliau akan sekali lagi membawa watak penjahat Black Manta.

“Saya teruja untuk menjadi sebahagian daripada filem itu. Black Manta akan kembali dan diharapkan dia akan menyebabkan lebih banyak masalah lagi dalam filem kedua berbanding daripada yang dia lakukan dalam yang pertama,” katanya di dalam temu bual bersama Uproxx.

Tidak ada yang perlu dirisaukan kerana Warner Bros. masih ada 2 tahun untuk menjayakan filem Aquaman 2. Dengan kejayaan filem Joker di seluruh dunia, ia pastinya morale boost buat Warner Bros. untuk terus menghasilkan filem hebat selepas ini.

Terdahulu sebuah spin-off Aquaman berjudul The Trench diumumkan oleh pihak Warner Bros. Picture. Klik pautan di bawah untuk bacaan lanjut.

Aquaman Bakal Tampil Dengan Filem ‘Spin-Off’ Tanpa Jason Momoa

Warner Bros Umum Aquaman 2 Bakal Ditayangkan Pada 2022